Не наранявайте тези, които не сте обикнали - Bright Life - КЕШ Медия - Новини, икономика, бизнес, анализи - България\nДа кажеш на някого "не те обичам" не е жестоко. Жестоко е да останеш и да си развържеш ръцете, въобразявайки си, че ако ти не обичаш даден човек, то можеш да си едновременно и тук, във връзката с него, и другаде, и където и да било.\nСамо не забравяйте, че хората, които вие не сте обикнали - това са любими хора за тези, които те просто не са намерили поради вашето съжаление или суета...\nНе наранявайте тези, които не сте обикнали…\nИ не използвайте тяхната готовност да бъдат с вас при всякакви условия, да се жертват, да чакат, да се съгласяват.\nТе също може би са се движени не от любовта си към вас, но те все пак се нуждаят от помощ, а не от снизхождение, отнасящо се тяхната зависимост от вас.\nНе оставайте с тях, само защото никой не е останал с вас.\nНе се опитвайте да бъдете с тях само временно, до по-добри времена, в които лесно ще ги замените с други.\nНе смятайте, че ще ги облагодетелствате с вашето присъствие, като същевременно имате друг живот навън, или в мечтите си, оставайки с тях само от приличие.\nТе са зависими, а вие сте тщеславни.\nЗащото те не вярват, че могат да получат нещо, без да се унижават и да се разпадат на малки частички.\nА вие вярвате, че сте всичко за тях, без да давате нищо в замяна.\nДа кажеш НЕ ТЕ ОБИЧАМ и да се откажеш от каквато и да е отношения - не е жестоко…\nЖестоко е да подценяваш някого, само защото не си откликнал на чувствата му.\nЖестоко е да нямаш нищо общо с него, освен скучния бит на семейното съжителство, особено с деца, на които такова семейна среда ще даде само тъжния опит за съжителство на отчуждени един от друг хора.\nНе забравяйте обаче, че хората, които вие не сте обикналиса любими за тези, които те не са намерили поради вашето съжаление или суетност...\nА вие стоите сте до тях - разполовени и лишени от най-светлата радост на взаимността.\nНе съществува никаква безотговорност ... Съществува романтично опакована невроза, от която е почетно да се страда, но тя е съкрушителна както за психиката, така и за живота. Той е твърде кратък, за да бъдем нещастни.…\nДа, не всяка връзка се крепи на любов.\nИма също така дълбоко уважение.\nНо има ли го уважението там, където някой, който не е обичан, го държат в единствено в ролята на удобен?\nПо материали на «Клубер»\nотношения психология чувства


Novsport.com - Рома продължава с издънките в Италия\n16 септември 2018 16:25\nРома продължава с издънките в Италия\nРома допусна нова много голяма издънка от началото на сезона, завършвайки 2:2 при домакинството на Киево от четвъртия кръг на Серия А. „Джалоросите“ изпуснаха аванс от два гола и тотално разочароваха своите привърженици на „Олимпико“. Воденият от Еузебио Ди Франческо отбор предстои да гостува през седмицата на Реал Мадрид в мач от Шампионската лига.\nДвубоят започна страхотно за Рома, който поведе още в 10-та минута. Алесандро Флоренци намери със страхотен извеждащ пас Стефан Ел Шаарауи, който отблизо не пропусна с едно докосване да вкара топката във вратата на Сорентино.\nРома успя да удвои своята преднина в 30-та минута. Ченгиз Юндер намери с много добър пас Един Джеко в наказателното поле на Киево. Босненският футболист овладя топката и между двама играчи на Киево успя да подаде към Брайън Кристанте, който остана сам очи в очи срещу Сорентино и отблизо не пропусна да вкара.\nДжоел Оби отправи удар от разстояние в 36-та минута, но топката премина встрани от левия стълб на вратата на Робин Олсен.\nМариуш Степински отправи опасен удар с глава в 42-та минута, но не успя да намери очертанията на вратата на Олсен.\nСтефано Сорентино направи страхотно спасяване в 44-та минута, когато отрази удара с глава на Ел Шаарауи.\nКиево успя да намали изоставането си в резултата в 52-та минута, когато Ригони комбинира с Валтер Бирса, който с много хубав далечен удар вкара топката в горния десен ъгъл на вратата на Олсен.\nСорентино направи ново спасяване в 82-та минута, когато отрази удара на Един Джеко.\nКиево успя да изравни резултата в 83-та минута. Лерис направи отличен пробив отляво, след което центрира в наказателното поле на Рома, където Жезус не успя да изчисти топката, а Александър Коларов за малко не си вкара автогол, но Робин Олсен успя да спаси. Избитата топка от шведския вратар попадна в Мариуш Степински, който отблизо вкара топката в мрежата на Рома.\nСтефано Сорентино направи ново впечатляващо спасяване в 86-та минута, когато спаси удара на Ел Шаарауи.\nРома се опита в последните минути на двубоя да стигне до победен гол. В 90-та минута Един Джеко си отвори пространство и стреля с глава, но над напречната греда на вратата на Сорентино.\nСлед това равенство Рома е на седмо място с едва 5 точки след изиграването на първите четири кръга в италианския шампионат. „Джалоросите“ вече изостават сериозно от Наполи и Ювентус. Киево е последен с -1 точка. „Летящите магаренца“ продължават да нямат победа от началото на сезона. От актива на отбора също така бяха отнети 3 точки заради финансови измами.\nРома с класическа победа (ВИДЕО)\nПанучи фаворит за треньор на Рома\nФиорентина се подигра с Рома


Ново тв шоу търси певци и танцьори | Вестник "ДУМА"\nНово тв шоу търси певци и танцьори\nНаградата за победителя, който спечели симпатиите на зрителите, е сбъдване на най-голямата му и съкровена мечта\nБляскаво, забавно, красиво, емоционално и много позитивно - шоуто за песни и танци, което започва тази есен по Нова ТВ, обявява кастинг за таланти, готови да сбъднат мечтите си. Освен стандартното прослушване, от следващата седмица в цялата страна ще обикалят специални екипи, които ще издирват личности с интересни и завладяващи мечти, готови да подложат на изпитание певческия или танцувалния си талант.\n"Bailando por un sueno" и "Cantando por un sueno" са оригиналните заглавия на две от най-популярните забавни телевизионни програми в Южна Америка и редица страни в Европа. За първи път в историята двата формата ще бъдат обединени т.г. в едно наистина вълнуващо и бляскаво шоу специално за предаването по Нова ТВ.\nРазличните участници ще пеят и танцуват в рамките на 3 месеца. Те ще си партнират с най-големите български звезди и известни личности, готови да подкрепят безрезервно сбъдването на една мечта, към която и те не са безразлични.\nЧленовете на журито също няма да отстъпват по известност и звездност. Те ще имат тежката задача експертно да оценяват певческите и танцувалните способности на кандидатите. Но дали тяхната безпристрастност ще надделее над емоциите, които съдбите на участниците ще предизвикат в тях, зрителите ще разберат тази есен.\nНаградата е уникална, както и самото шоу - сбъдване на най-голяма и съкровена мечта на този, който спечели симпатиите на зрителите. Всички ще станат свидетели на много емоционални и лични истории, ще проследят съревнованието за превръщането на най-съкровеното желание на един от тях в реалност. Освен това ще могат да видят как пред очите на зрителите ще изгреят нови таланти, които ще имат възможността да развият своите певчески и танцувални способности по време на сезона.


Здравният министър отсече: Купонът свърши, правилата трябва да се спазват от всички - Вестник Утро\nЗдравният министър отсече: Купонът свърши, правилата трябва да се спазват от всички\nБългария | От: БЛИЦ | 5 октомври 2015, 13:01 | коментара\nМинистерство на здравеопазването търси нови, млади лица за Националната здравно-осигурителна каса (НЗОК). Това обяви министърът на здравеопазването Петър Москов в рамките на втората годишна конференция „Иновации и добри практики в здравния сектор“.Москов засегна три основни теми в изказването си: 1. кражбите в системата на здравеопазването; 2. лекарствената политика; 3. оптимизирането на административните разходи.\nВ НЗОК ще има коренна промяна, ще продължат структурните промени. За последните шест месеца заедно с прокуратурата и ДАНС са разследвани злоупотреби, през следващите месеци очакваме конкретни резултати, заяви здравният министър. Относно надлимитните дейности Москов заяви, че това е напълно незаконно и не може да съществува.\n"Купонът свърши. Правилата трябва да се спазват от всички", посочи здравният министър и добави, че до края на годината ще бъде готова и здравната карта за страната.\nТой поясни също така, че в момента областните здравни карти са процес на събиране, но скоро това ще бъде приключено. За лекарствената политика, Москов каза, че доплащанията с всяка следваща година са се увеличавали, като това е довело до ръст със 100-200% над референтната цена на лекарствата.\n„Процесът за договаряне на задължителните отстъпки е минал вече в НЗОК”, подчерта здравният министър.\nПредстои да се обсъдят ясни параметри между държавата и фармацевтичната индустрия, но това няма да стане до края на тази година. Според министъра там, където има много генерици, пациентите няма да доплащат повече от 50% от цената на лекарството, защото трябва да има конкуренция и тези лекарства ще бъдат изведени от системата за реимбурсация. Москов посочи и че финансирането на болниците ще бъде на принципа на заплащане за резултат, а не както досега за заплащане за дейности.


Отварят пътя Пазарджик-Пловдив - pz-info\nЗавършва ремонтът на над 12,2 км от път I-8 Пазарджик – Пловдив, на територията на област Пловдив. Това е участъкът от кръговото кръстовище с път III-8005 Стамболийски – Цалапица до кръговото кръстовище с път II-86 Околовръстен път на Пловдив.\nИнвестицията е за близо 20,2 млн. лв., а средствата са от бюджета на Агенция „Пътна инфраструктура“.\nОбщина Пазарджик стартира конкурс “Зелен рай”


Toyota отново понижи производствените си цели за май заради нарушените доставки:: Investor.bg\nСега концернът очаква да изгради с 50 000 превозни средства по-малко в сравнение с предходната прогноза за 750 000 автомобила в глобален план\nПодобно на другите производители на автомобили, японският концерн Toyota Motor Corp. продължава да страда от липсата на чипове и строгите коронавирусни мерки в Китай. Поради тези препятствия най-големият автопроизводител в света по пазарен дял отново понижи своите цели за продукцията. През май Toyota очаква да изгради 700 хил. превозни средства в световен план, което представлява спад от 50 хил. броя спрямо предходната прогноза, съобщава Automobilwoche.\nПоради продължаващите коронавирусни блокади в Шанхай и в други населени места в Китай се нарушават веригите на доставки на компоненти, което влияе върху производството на автомобилните компании. Поради това Toyota спря работа на 14 производствени линии в осем от своите японски заводи от 16 до 21 май. Преди това концернът многократно се сблъска с нарушения в производствените графици.\nПо-рано този месец Toyota предупреди, че оперативната печалба за тази година може да спадне с една пета "поради безпрецедентно увеличение на разходите за суровини и логистика" на фона на 33-процентния спад на печалбата за четвъртото фискално тримесечие. Концернът заяви, че очаква разходите за суровини да нараснат двойно до 1,45 трлн. йени (11,1 млрд. долара) през фискалната година, която започна в началото на април.\nJefferies Financial Group Inc. понижи рейтинга на Toyota, позовавайки се на „твърде високите“ очаквания по отношение на печалбите на автомобилната индустрия за фискалната година. Въпреки че Toyota като цяло „запазва основната си сила и привлекателност“, влошаването на разходите покрай инфлацията, дължаща се на кризата в Украйна, и потенциалното забавяне на глобалния икономически растеж вероятно ще причинят "значителни щети" на автомобилния сектор като цяло, пише анализаторът на Jefferies Такаки Наканиши в бележка до клиенти.\nОще по темата: Новини Toyota Motor Corp автомобилно производство японски автомобилни компании коронавирус\nToyota: Потребителят определя темпа на електрификация в индустрията\nОтслабва недостигът на чипове за автомобилната индустрия 11


Юбилейна изложба на големия сценограф Тодор Станилов беше открита в Бургас – НА БРЕГА\nНедялко Йорданов: „Още не се е родил друг такъв художник”\n„В театъра всяко нещо трябва да има подтекст, трябва да има послание”, казва в едно от последните си интервюта големият художник – сценограф Тодор Станилов. В неговите думи се увериха и почитателите, и приятелите му, които дойдоха на откриването на юбилейната изложба по повод 80-годишнината на твореца в Бургаската художествена галерия. Там бяха представени 30 сценографски проекта на художника, носещи дълбоки послания и философия. Те са художествено оформление на постановки, като „Носете си новите дрехи момчета“, „Енергични хора”, „Хамлет”, „Чайка”, „ Имате ли огънче”, „ Мата Хари”, „ Развод по български”, „ Опит за летене“ и др.\n„Баща ми беше невероятен човек”! – С тези думи синът на големия художник Боян Станилов откри изложбата. Той благодари на всички, които са го подкрепили и оказват почит на твореца.\nДиректорът на Бургаската художествена галерия Георги Динев направи кратко експозе за сценографското изкуство, след което големият писател, поет и драматург и дългогодишен приятел Недялко Йорданов разказа с обич и болка спомени за съвместната си работа с Тодор Станилов. Той проследи целия творчески път на големия сценограф. „Още не се е родил друг такъв художник,” заяви уверено той.\nСценографиите, които неговият син дари на фонда на градската галерия, могат да бъдат разгледани и следващите две седмици. На събитието младият Станилов – поет и журналист, представи и книгата си с разкази „ Отворените очи на баща ми”, посветена на художника.\nТодор Станилов е роден в Стара Загора на 6 март 1934 г. Завършва специалност „Сценография“ във ВИИИ „Н. Павлович“ при проф. Георги Каракашев през 1958 г. Работи като щатен художник в ДТ – Димитровград (1958-1962), ДТ – Бургас (1962-1996).\nСтанилов е един от най-големите български художници – сценографи в историята на родния ни театър. Почетният гражданин на Бургас е с изключителен принос и собствен почерк в това изкуство. Той е и първият български художник – проектант удостоен с годишната награда на съюза на артистите в България – 1974 г. за сценографията на спектакъла „Любов необяснима”.\nТворецът има самостоятелни изложби сценография и живопис в България и многократно е участник в международни изложения и биеналета. Дълги години бе в ръководството на ДТ „Адриана Будевска” – Бургас и главен сценограф, както и директор на трупата. Има стотици реализирани драматични, музикални, оперни, куклени, кино и телевизионни постановки в България и чужбина. Умира след тежко боледуване на 74-годишна възраст.\nизложба Тодор Станилов


Ако Bitcoin балона се спука, последиците за пазара на акции ще бъдат осезаеми | Варчев Финанс\nАко Bitcoin балона се спука, последиците за пазара на акции ще бъдат осезаеми\nПазарните анализатори поглеждат към Bitcoin с притеснение. "Ако балона на BTC се спука със сигурност ще има сериозно отражение върху пазара на акции".\n"До преди 1 година никой не говореше за криптовалути... сега във всеки разговор се споменават. Това е доста плашещо.. ако криптопазара се срине всички ще се побъркат от страх, а страха води до продажби на световно ниво." казва Bob Doll от Nuveen Asset Management.\n"Докато BTC расте и криптопазара се разраства - толкова повече ще страда пазара на акции" казва той.\nЗа момента все пак, Doll е положително настроен. Прогнозата му за S&P до края на годината е около 2800, което е 5% по-висока цена от текущата.\nНай-големият риск за ралито в момента е инфлацията. Плавно повишаваща се инфлация е положителна за печалбите. Но когато FED се наложите да увеличава лихвените нива по-бързо от колкото трябва.. тогава инфлацията ще се превърне в проблем. Тогава инфлацията ще бъде повишавана изкуствено, което в крайна сметка ще бъде негативно за печалбите.


Фолк изпълнители изпратиха Ангел - 24Bulgaria.COM\nredaktor 0\tоктомври 6, 2021 8:56 am\nФолк изпълнителите Илиян и Борис Дали изпратиха своя колега Ангел, който си отиде от този свят на 26 септември, във вечният му път. Погребението на мл\nФолк изпълнителите Илиян и Борис Дали изпратиха своя колега Ангел, който си отиде от този свят на 26 септември, във вечният му път. Погребението на младият мъж, който си отиде след кратка борба с Ковид 19, бе изпратен от близки, приятели и роднини, на 5 октомври на централните Софийски гробища.\nМалко след 13.00 часа Илиян и Борис пристигнаха с група приятели. И двамата бяха сложили черни очила, което обаче не попречи на присъстващите да видят сълзите в очите им, когато си взеха последно сбогом с колегата си. Ковчегът на Ангел бе затворен, на него освен бели цветя имаше икона, а портретът на певеца и за секунда не бе изпуснат от ръцете на годеницата му Христина.\nПочернената жена стискаше здраво снимката на любимия си и не спираше да ридае, предава Монитор. Както тя, така и Борис и Илиян отказа да говорят пред медиите, но и двамата заявиха едно: „Беше изключително добро момче. Ще го запомним винаги усмихнат. Много рано си отиде, дано да е на по- добро място. Тук ще липсва много“. Да си вземат последно сбогом с него бяха дошли още композиторът Оцко, фолк певицата Кристияна, гримьорът Мис Бони и др.\nПиян, надрусан и без книжка мина на червено, помете друг автомобил\nОткриха пистолети, наркотици и хладни оръжия у пътници в такси в Бургас 0\nКрасимир Каракачанов катастрофира, не е пострадал 0


Антъни Тролъп — Барчестърски кули (32) — Моята библиотека\nБарчестърски кули (32)\nБарчестърски хроники (2)\nАвтор: Антъни Тролъп\nЗаглавие: Барчестърски кули\nПреводач: Борис Стоянов\nГодина на превод: 1985\nПечатница: Димитър Благоев\nИзлязла от печат: февруари 1985\nРедактор: Невяна Николова\nХудожествен редактор: Николай Пекарев\nТехнически редактор: Йордан Зашев\nХудожник: Огнян Димитров\nКоректор: Евелина Тодорова, Людмила Стефанова\nАдрес в Библиоман: https://biblioman.chitanka.info/books/1429\nfb2.zip epub txt.zip 561 KiB sfb.zip\nНов кандидат за църковни почести\nЗаболяването на декана предизвика буря от догадки и предположения не само в неговата резиденция и свързаната с нея библиотека, а мисълта за мистър Слоуп, бе хрумнала на мършавия пребендарий, а и не само на него.\nЕпископът седеше апатично в кабинета си, когато до него достигна вестта за заболяването на декана. Тя му бе донесена от мистър Слоуп, който, разбира се, не я узна последен в Барчестър. Тя доста бързо намери път и до ушите на мисис Прауди. Не е трудно да се отгатне, че точно в този момент отношенията между двамата претенденти за послушанието на епископа не бяха особено приятелски. И наистина, макар да живееха в един и същи дом, те не се бяха срещали след бурната сцена, разиграла се предния ден в кабинета на епископа.\nТогава мисис Прауди бе претърпяла поражение. Тази войнствена дама бе дълбоко опечалена, че нейните знамена бяха загубили славата на непобедимостта, но макар и победена, тя не беше в никакъв случай сломена. Чувствуваше, че все още има сили да си върне загубеното, че все още може да натика мистър Слоуп в тинята, от която го беше измъкнала, и да принуди своя грешен съпруг да си посипе главата с пепел и да надене власеницата на покаянието.\nВ този паметен ден, паметен с неговия бунт, с неговото въставане срещу самодържавната й власт, доктор Прауди бе отстоял с твърдост своите интереси и бе започнал да вярва, че дните на робството му са преброени. У него се появи надежда, че стои пред прага на една обетована земя — земя, богата на мляко, което ще пие самият той, и на мед, който няма да радва единствено очите му. Когато мисис Прауди тръшна вратата след себе си, той се почувствува от главата до петите епископ. Наистина въодушевлението му малко поспадна след поученията на капелана, но, общо взето, беше много доволен от себе си и се ласкаеше от мисълта, че най-лошото е вече минало. Се n’est que le premier pas qui coûte, разсъждаваше той и сега, след като първата стъпка бе тъй доблестно направена, останалото щеше да бъде лесно.\nЕстествено епископът се видя с жена си на вечеря, но на трапезата не бе казано нищо, което да помрачи радостта му. Присъствието на неговите дъщери и на прислугата правеше това невъзможно.\nТой спомена между другото за предстоящото си посещение при архиепископа, с цел да покаже на всички заинтересовани, че отсега нататък ще командува той; дори слугите забелязаха промяната и прехвърлиха част от своята почтителност от господарката към господаря. Това не остана незабелязано за господаря, нито за господарката. Но мисис Прауди търпеливо изчакваше своя час.\nСлед вечеря той се върна в кабинета си, където скоро към него се присъедини и мистър Слоуп — двамата пиха заедно чай, кроиха разни планове и в течение на няколко минути епископът бе наистина щастлив. Но когато часовникът на камината му напомни, че тихите нощни часове не са далече, той погледна свещника, с който трябваше да се прибира в спалнята си, и мъжеството му отново го напусна. Доктор Прауди приличаше на призрак, чиито волни скитания са прекъснати от кукуригането на петела. Всъщност неговият случай беше точно обратният, тъй като трябваше да носи робските си вериги, докато пропеят петлите. А и само дотогава ли? Можеше ли да бъде сигурен, че сутринта ще слезе на закуска като свободен човек?\nЗабави се почти цял час повече от обикновено, преди да се оттегли за нощна почивка. Почивка! Каква ти почивка! Така или иначе, той изпи две чашки херес и се качи в спалнята. Ние и не мислим да го последваме там. Има неща, до които не бива да се докосва никой писател, никой историк; в драмата на живота има сцени, които дори поетът не бива да дръзва да опише. Нека към тях отнесем и всичко онова, което се случи тази нощ между доктор Прауди и неговата съпруга.\nСутринта той слезе на закуска печален и умислен. Изглеждаше отслабнал — може да се каже, почти измършавял. Не знам дали прошарените му вече коси не посивяха още повече през тази нощ. Във всеки случай той беше видимо остарял. Годините не ни състаряват постепенно и равномерно. Огледайте се наоколо и ще се убедите, че е така — с изключение може би на онези редки случаи, когато дадено човешко същество вегетира без радости и без скърби. Човек запазва здравия си, цветущ младежки вид до… не може да се посочи точно докога. Тридесет… четиридесет… петдесет години, и изведнъж настъпва остър студ, няколко часа или дни на душевни терзания изсмукват жизнения сок от фибрите на тялото му и здравият и бодър до вчера човек е причислен вече към старците.\nЕпископът закуси сам. Мисис Прауди не беше разположена и изпи кафето си в своята спалня, а дъщерите й се суетяха около нея. Той изяде закуската си сам и след това се отправи машинално към кабинета си. Опита се да се утеши с мисълта за своето предстоящо посещение при архиепископа: във всеки случай поне тази победа на неговата свободна воля не му бе отнета. Но, кой знае защо, тя не му доставяше много радост сега. Той се бе стремил към място на архиепископската трапеза, подтикван от амбиция, а тази амбиция беше вече мъртва.\nИ както си седеше в кабинета, при него развълнувано се втурна мистър Слоуп.\n— Милорд, деканът почина!\n— Боже мой! — възкликна епископът, когото това неочаквано и тъжно съобщение изтръгна от обзелата го апатия.\n— Той е мъртъв или е на смъртно легло. Получил е апоплектичен удар и ми казаха, че няма никаква надежда. Почти сигурно е, че е напуснал вече този свят.\nЗазвъняха звънци и слугите бяха изпратени да научат последните новини. По-късно епископът, опрян на ръката на своя капелан, отиде да се осведоми лично за състоянието на болния. Мисис Прауди предложи помощта си на мис Трефойл. Трите мис Прауди също изпратиха подобни предложения: дворецът поднасяше най-дълбоките си съболезнования на резиденцията на декана. Отговорът на всички запитвания беше неизменен: в състоянието на декана няма никакви промени и сър Омикрон Пи се очаква да пристигне с влака в девет и петнадесет.\nПодобно на мнозина други и мистър Слоуп се отдаде на размишления кой би могъл да бъде назначен за декан на освобождаващото се място и както много други той също стигна до мисълта, че не е изключено самият той да заеме този пост. Подобно на свещениците, събрали се в епископската библиотека, той също си зададе въпроса дали става въпрос за хиляда и двеста, хиляда и петстотин или две хиляди.\nНо и две хиляди, и хиляда и петстотин, и хиляда и двеста щяха да бъдат добре дошли за него, стига да успееше да се добере до тях. Неговото честолюбие щеше да получи по-голямо удовлетворение от алчността му. Какъв триумф: да се издигне над архидякона в неговия собствен катедрален град, над всички пребендарии и каноници, и да получи пълен контрол над катедралния амвон и над катедралните богослужения!\nНо по-лесно е да пожелаеш нещо, отколкото да го получиш. Все пак мистър Слоуп разполагаше с известни средства за постигането на своите цели и най-малкото нямаше намерение да губи време. Първо, той мислеше — и не без основание, — че може да разчита на съдействие от страна на епископа. Това наложи веднага да измени досегашните си планове: ако станеше декан, по-добре беше да върне негово преосвещенство под игото на жена му — мистър Слоуп вярваше, че неговият патрон само би се радвал, ако се отърве от единия си наставник. Освен това капеланът се бе погрижил името му да стане известно във висшите сфери. Бе му се удало да завърже нещо като епистоларно приятелство с някакъв особено влиятелен сред правителствените кръгове чиновник, председател на Националната комисия за държавните училища. Мистър Слоуп предполагаше, че може да се обърне без риск към сър Николас Фицвигин, а ако сър Николас решеше да упражни своето влияние, мястото му беше в кърпа вързано.\nОсвен това той можеше да разчита на подкрепа от страна на пресата или поне се ласкаеше от мисълта, че това е така. „Дейли Юпитер“ бе застанал безрезервно на негова страна в полемиката му с мистър Еърбин. Неведнъж бе имал възможността да беседва лично с един джентълмен от редакцията на вестника, който, макар и да не беше главен редактор, упражняваше почти същото влияние. Мистър Слоуп отдавна имаше навика да пише красноречиви писма за най-различни случаи на църковни злоупотреби, които подписваше с инициалите си и изпращаше на своя приятел от вестника заедно с лични бележки, подписани с цялото му име. Така че той и мистър Тауърс — такова беше името на този влиятелен джентълмен — бяха много добре разположени един към друг. Произведенията на мистър Слоуп винаги биваха отпечатвани, а понякога и коментирани в редакционните статии — така мистър Слоуп стана малко по малко нещо като литературна знаменитост. Тази публична изява му беше много приятна, макар че имаше и своите отрицателни страни. Един път, говорейки в присъствието на вестникари, той пропусна да подкрепи, възхвали и превъзнесе онази политика, която в този момент подкрепяше, възхваляваше и превъзнасяше „Юпитер“, след което за свое най-голямо удивление и досада бе най-безмилостно разкъсан от досегашния си съюзник. Осмяха го, окаляха го и го обявиха за глупак, сякаш бе заклет враг, а не верен приятел (а може би именно защото беше верен приятел). Дотогава още не бе научил, че човек, който се стреми да стане редовен дописник на „Юпитер“, трябва да се откаже от всяка индивидуалност. Но в края на краищата тази малка екзекуция не влоши отношенията му с неговия приятел мистър Тауърс. Мистър Слоуп познаваше твърде добре живота, за да си позволи открит бунт срещу такъв самодържец като „Юпитер“. Той целуна наказалия го ръжен и вярваше, че сега ще може да разчита на награда. Реши веднага да уведоми мистър Тауърс, че е кандидат за мястото, което предстоеше да бъде овакантено. Не едно назначение бе извършвано напоследък съобразно съветите, отправени към правителството от страниците на „Юпитер“.\nНо на първо място мистър Слоуп трябваше да си осигури подкрепата на епископа. Той отлично разбираше, че е най-добре да стори това преди посещението му у архиепископа. Деканът не би могъл да получи удар в по-удобен момент. Ако доктор Прауди склонеше да вземе присърце работата, би могъл да постигне много по време на престоя си в двореца на архиепископа. Твърдо убеден в това, мистър Слоуп реши да действува незабавно. Епископът заминаваше за Лондон на следващата сутрин и всяка загубена минута можеше да се окаже съдбоносна.\nКапеланът влезе в кабинета на епископа към пет часа и го завари все още сам. Той сякаш не бе мърдал от мястото си след своята кратка разходка до вратата на декана. На лицето му все още бе изписан изразът на притъпено, полусъзнателно страдание. Когато мистър Слоуп влезе за втори път в стаята, той не се занимаваше с нищо, не четеше нищо и не мислеше за нищо, а просто седеше, вперил поглед в празното пространство.\n— Какво има, Слоуп? — каза той не без известно раздразнение, тъй като, да си признаем, нямаше особено желание да говори с капелана точно в този момент.\n— Ваше преосвещенство ще бъде безспорно наскърбен да узнае, че няма никакво подобрение в състоянието на декана.\n— А? О, така ли! Горкият човек! Наистина, много печално. Сър Омикрон Пи сигурно не е пристигнал още?\n— Не, ще дойде едва с влака в девет и петнадесет.\n— Чудно защо не са поръчали специален влак! Казват, че доктор Трефойл е много богат.\n— Да, много, както изглежда — отговори мистър Слоуп. — Но работата е там, че нито един лондонски доктор не е в състояние да му помогне — единственото, което могат да направят, е да покажат, че се вземат всички възможни мерки. Бедният доктор Трефойл е вече пътник, милорд.\n— И най-добрите му приятели не биха му пожелали да преживее такъв удар, защото той ще го лиши завинаги от неговите умствени способности.\n— Горкият, горкият! — рече епископът.\n— Естествено за ваше преосвещенство съвсем не е безразлично кой ще го замести — каза мистър Слоуп. — Ще бъде чудесно, ако вие бихте могли да осигурите назначението на човек, който споделя вашите възгледи по всички важни въпроси. Враждебната нам партия е много силна тук в Барчестър… повече, отколкото трябва.\n— Да, да… Ако бедният доктор Трефойл ни напусне, би било великолепно да му намерим добър приемник.\n— За ваше преосвещенство е изключително важно да намерите човек, на когото да можете да разчитате. Помислете само какви неприятности ще имаме, ако поетът се заеме от доктор Грантли или от доктор Хайъндри, или от някой друг техен съмишленик.\n— Малко вероятно е лорд В да назначи някой от тях. За какво са му потрябвали?\n— Да, разбира се, не е много вероятно — но все пак е възможно. Те ще пуснат в ход цялото си влияние. Ако смея да дам един съвет на ваше преосвещенство, бих ви предложил да обсъдите този въпрос идущата седмица с негово високопреосвещенство. Не се съмнявам, че лорд В ще вземе под внимание вашето мнение, особено ако то бъде подкрепено от негово високопреосвещенство.\n— Не зная. Лорд В е бил винаги много внимателен към мен, много внимателен. Но не обичам да се намесвам в такива работи, освен ако не бъда изрично поканен да дам мнението си. А и да ме попитат, не знам кого бих могъл да препоръчам в настоящия момент.\nМистър Слоуп — дори мистър Слоуп! — почувствува известно смущение. Чудеше се как да облече малката си молба в достатъчно скромна форма. Той знаеше, че епископът неизбежно ще бъде смутен в първия момент от неговата дързост, и цялата трудност се състоеше в това, как да използува своята находчивост и красноречие, за да смекчи и разсее това впечатление.\n— Аз също се съмнявах — започна той, — че ваше преосвещенство би могъл вече да има някого предвид, и затова ще си позволя да споделя с вас една своя мисъл: ако клетият доктор Трефойл ни напусне, наистина не виждам защо с помощта на ваше преосвещенство този пост да не бъде даден на мен.\n— На вас ли?! — възкликна епископът с тон, който едва ли можеше да поласкае самолюбието на мистър Слоуп.\nНо ледът беше строшен и мистър Слоуп възвърна обичайното си красноречие.\n— Да, доста мислих по този въпрос. Ако ваше преосвещенство спомене името ми пред архиепископа, не се съмнявам, че ще успея. Виждате ли, първият ход ще бъде мои, а това е изключително важно. Освен това мога да разчитам на подкрепа от страна на пресата: моето име не е непознато, ще си позволя да кажа, че то се споменава с известно уважение в онази част от пресата, на чието мнение правителството много държи сега. А имам някои приятели и в самото правителство. И все пак, милорд, именно към вас се обръщам за помощ. Най-много бих се радвал да получа този бенефиций тъкмо от вашите ръце. И което е особено важно в такива случаи, вие можете да съдите по-добре от всеки друг за моите качества.\nНяколко минути епископът просто не можеше да дойде на себе си. Мистър Слоуп — декан на Барчестърската катедрала! Идеята за такова преображение никога не би го осенила без странична помощ. Отначало той продължи да мисли защо, по каква причина, на какво основание мистър Слоуп трябва да стане декан на Барчестърската катедрала. Но постепенно ходът на мислите му се измени и той започна да мисли защо, по каква причина, на какво основание мистър Слоуп да не стане все пак декан на Барчестърската катедрала. Той самият бе веднага готов да се откаже от услугите на своя капелан. Ефимерната надежда да използува мистър Слоуп срещу мисис Прауди се бе разсеяла като дим. Бе вече разбрал пълната несъстоятелност на този план. Ако можеше да спи в стаята на капелана вместо в спалнята на съпругата си, планът би имал някакъв смисъл. Но… И така, докато мистър Слоуп продължаваше да говори, епископът все повече стигаше до извода, че той като нищо би могъл да стане декан на Барчестърската катедрала. Убеди го впрочем не красноречието на мистър Слоуп, когото той почти не слушаше, а ходът на собствените му размишления.\n— Едва ли е нужно да казвам — продължаваше мистър Слоуп, — че по всички въпроси, свързани с катедралата, моя главна цел ще бъде да действувам, до колкото ми е възможно, съгласно вашите желания. Толкова добре познавам ваше преосвещенство (надявам се, вие също ме познавате достатъчно добре и споделяте тези мои чувства), че не се съмнявам във възможността, която този пост ще ми даде, да допринеса за вашето душевно спокойствие и да разширя сферата на вашето така благотворно влияние. Както вече казах, много важно е да съществува сходство в мненията на висшите длъжностни лица от една и съща епархия. Много се съмнявам дали бих приел подобен пост в епархия, където ще бъда принуден да противореча на моя епископ. Но в случая между нас ще цари възхитително единодушие.\nМистър Слоуп разбра веднага, че епископът изобщо не го слуша, но независимо от това продължи да говори. Знаеше, че доктор Прауди има нужда както да се съвземе от своята изненада, така и да си даде вид, че е бил убеден от сериозни аргументи. Затова той продължи да привежда цял куп основателни доводи, доказвайки, че на тоя свят не би могъл да се намери по-добър декан за Барчестърската катедрала, че и правителството, и широката общественост ще имат само едно желание — именно той, мистър Слоуп, да стане декан на Барчестърската катедрала, но че висши съображения на църковната политика изискват този пост да му бъде предложен от ръцете на самия Барчестърски епископ.\n— Но аз наистина не виждам какво мога да направя — каза епископът.\n— Ако само споменете за това на архиепископа, ако кажете на негово високопреосвещенство, че намирате такова назначение за особено желателно, че се надявате да сложите по този начин край на разцеплението в епархията — ако изложите всичко това с обичайната си енергичност, сигурно няма да ви е никак трудно да убедите негово високопреосвещенство да каже една дума на лорд В. Разбира се, вие ще дадете на архиепископа да разбере, че не разчитам единствено на неговото застъпничество, че не го молите за милост, че според вашите очаквания аз ще получа този бенефиций по друг път — впрочем това наистина е така, — но че вие много държите негово високопреосвещенство да изрази пред лорд В своето одобрение във връзка с това назначение.\nВ края на краищата епископът даде исканото обещание. Но той постави все пак едно условие.\n— А, да, по въпроса за това старопиталище — каза той по средата на разговора. — Никога досега не съм имал такива неприятности. (И това не беше далеч от истината.) Нали не сте говорили междувременно с мистър Хардинг?\nМистър Слоуп увери своя патрон, че не е говорил.\n— Е, щом е така… може би все пак най-добре ще бъде да дадем мястото на Куивърфул. То му беше почти обещано, а той има голямо семейство и е много беден. Общо взето мисля, че най-добре е да изготвите назначение на името на мистър Куивърфул.\n— Но, милорд — възрази мистър Слоуп, който все още мислеше, че е необходимо да отстоява своята позиция по този въпрос, за да закрепи неотдавнашната си победа над мисис Прауди, ако деканският пост все пак му се изплъзне. — Но, милорд, аз наистина се страхувам, че…\n— Запомнете, мистър Слоуп — каза епископът, — не мога да ви обещая нищо във връзка с вашето желание да станете приемник на горкия доктор Трефойл. Разбира се, аз ще поговоря с архиепископа, както искате вие, но не мога да си представя, че…\n— Да, да, милорд — на свой ред го прекъсна мистър Слоуп, напълно разбрал намека. — Изглежда, ваше преосвещенство е прав във връзка с мистър Куивърфул. Мисля, че ще уредя без особена трудност нещата с мистър Хардинг и ще ви представя назначението за подпис съгласно вашите нареждания.\n— Да, Слоуп, мисля, че така ще е най-добре. И можете да бъдете сигурен, че малкото, което е по силите ми да направя за вас, ще бъде направено.\nС това разговорът им завърши.\nМистър Слоуп имаше да свърши много неща. Трябваше да направи ежедневното си посещение у синьората. Обикновеното благоразумие изискваше да се откаже от тази визита, но той беше прекалено влюбен и не се вслуша в гласа на благоразумието. Затова реши да отиде на чай у семейство Станъп; реши също (или поне така му се струваше), че това ще бъде последното му посещение у тях. Трябваше, освен това да уреди отношенията си с мисис Болд. Той беше убеден, че Елинор би украсила резиденцията на декана точно тъй, както би украсила и скромния дом на капелана, и че нейното състояние ще компенсира с излишък съкращенията в заплатата на декана, наложени от безкомпромисната Църковна комисия.\nПо отношение на мисис Болд той хранеше сега големи надежди. Мистър Слоуп спадаше към онези тъй многобройни ухажори, които смятат, че в любовта всичко е позволено, затова не се посвени да се възползува от услугите на собствената камериерка на Елинор. От нея той узна голяма част от случилото се в Плъмстед — не съвсем точната истина, тъй като „собствената камериерка“ не бе имала възможност да се добере до точната истина, но една достатъчно близка до нея версия. Беше му казано, че архидяконът, мисис Грантли, мистър Хардинг и мистър Еърбин са се скарали всички с „господарката“ за това, че е получила писмо от мистър Слоуп; „господарката“ отказала категорично да покаже това писмо; архидяконът й предложил да избира между мистър Слоуп с неговото писмо и плъмстедското общество и „господарката“ с голямо негодувание заявила, че „не е изгоряла за плъмстедското общество“ и че няма да се откаже от мистър Слоуп заради когото и да било от тях.\nКато се има предвид източникът, от който идваха, тези сведения не бяха толкова изопачени, колкото можеше да се очаква. Те показваха ясно какви разговори се бяха водили в стаята на прислугата, а сякаш се потвърждаваха и от внезапното, установено със сигурност завръщане на Елинор, което накара мистър Слоуп да стигне до извода, че както по всичко личи, прекрасната вдовица няма да отхвърли предложението му.\nТова му създаваше немалко работа. Според него по-добре беше предложението да бъде направено, преди да се разбере, че за управител на старопиталището ще бъде назначен мистър Куивърфул. В писмото си до Елинор капеланът бе заявил черно на бяло, че управител ще бъде мистър Хардинг. Би било много трудно всичко това да се представи като недоразумение, а да й напише ново писмо, в което да съобщи истината и да хвърли цялата вина върху епископа, означаваше сигурно компрометиране в нейните очи. Затова той реши да остави нещата да се развиват от само себе си и да се хвърли, без да губи време, в краката й.\nОсвен това трябваше да се обърне за помощ към сър Николас Фицвигин и мистър Тауърс и щом напусна кабинета на епископа, той отиде веднага да им пише. Мистър Слоуп беше високо ценен като майстор на епистоларния жанр, затова привеждаме тези писма без съкращения.\nДворецът, Барчестър, септ. 185… г.\nДраги сър Николас,\nНадявам се, че благодарение на нашите досегашни отношения Вие няма да сметнете моята настояща молба за нетактична. Вероятно не сте още чули, че нашият скъп доктор Трефойл получи апоплектичен удар. Това причини дълбока скръб на всички нас в Барчестър, защото той винаги е бил образцов и като човек, и като свещеник. Но е вече на преклонна възраст и, така или иначе, не му оставаше много да живее. Вие вероятно го познавате.\nСтрахувам се, че няма никаква надежда за неговото оздравяване. Доколкото знам, при него сега е сър Омикрон Пи. Във всеки случай лекарите заявиха, че му остават не повече от един-два дни на тази грешна земя. Дълбоко вярвам, че душата му ще литне безметежно към лоното на вечния покой и пълното блаженство.\nЕпископът говори с мен за този бенефиций — той има голямо желание да го получа аз. Разбира се, на моята възраст би било твърде дръзко да мисля за подобно повишение, но Негово преосвещенство настоява толкова много, че сигурно ще трябва да приема. Негово преосвещенство заминава утре за… и възнамерява да постави въпроса пред архиепископа.\nЗная колко заслужено високо Ви цени днешното правителство. По всички въпроси, свързани с църковните назначения, Вашето мнение ще бъде безспорно от решаваща важност. След разговора си с епископа аз естествено съм заинтересован да получа този пост. Ако бъдете така любезен да кажете някоя добра дума в моя полза, ще Ви бъда още веднъж безкрайно благодарен.\nМоже би няма да е излишно да добавя, че лорд В едва ли знае за този овакантен пост — или по-скоро за неговото предстоящо освобождаване (тъй като наистина няма никаква надежда за бедния доктор Трефойл). Ако Вие пръв съобщите на лорд В тъжната новина, това сигурно би Ви дало правото да изкажете своето мнение.\nРазбира се, наша велика цел е да постигнем единодушие по църковните въпроси. То е особено необходимо в Барчестър, затова нашият добър епископ е толкова загрижен. Може би Вие бихте сметнали за уместно да споменете това пред лорд В, ако е във Ваша власт да повдигнете този въпрос пред Негово сиятелство.\nОставам, драги сър Николас, Ваш най-покорен слуга:\nПисмото му до мистър Тауърс бе издържано в съвсем друг тон. Мистър Слоуп вярваше, че разбира до най-големите тънкости разликата между характерите и положението на своите двама адресати. Той знаеше, че за човек като сър Николас Фицвигин малко ласкателство не е никак излишно, при това от най-обикновен, всекидневен вид. Затова писмото му до сър Николас бе написано currente calamo и без никакво затруднение. Но на човек като мистър Тауърс не беше толкова лесно да се напише писмо, което да е хем резултатно, хем почтително, което да внуши незабелязано и деликатно необходимия план за действие. Не беше трудно да бъде поласкан доктор Прауди или сър Николас Фицвигин, но беше изключително трудно да бъде поласкан мистър Тауърс, без ласкателството да стане очевидно. А трябваше да бъде постигната именно тази цел. Освен това писмото трябваше да прави впечатление на написано без усилие, да бъде гладко, свободно, непринудено и да не издава никакви съмнения или страхове от страна на пишещия. Ето защо посланието до мистър Тауърс бе много пъти препрочитано и преписвано, така че мистър Слоуп едва успя да се преоблече и да стигне до дома на доктор Станъп тази вечер.\nКогато беше готово за изпращане, то имаше следния вид:\nБарчестър, септ. 185… г.\n(Мистър Слоуп нарочно не спомена нищо за «двореца», предполагайки, че това няма да се хареса на мистър Тауърс. Той си спомни как един много известен мъж бе веднъж остро разкритикуван, задето бе адресирал своето писмо от Уиндзорския замък.)\nТази сутрин всички ние бяхме потресени от вестта, че нашият скъп декан Трефойл е получил удар. Това е станало към девет часа сутринта. Пиша Ви сега, за да успея да изпратя писмото е вечерната поща. Той е още жив, но, изглежда, няма никаква надежда да се съвземе. Тук е — или всеки момент ще пристигне — сър Омикрон Пи, но дори и сър Омикрон би могъл само да потвърди присъдата на своите по-малко прославени събратя, че нищо не може да се направи. Земните часове на бедния доктор Трефойл са преброени. Не зная дали го познавате. Той беше един добър, кротък, милосърден човек, който принадлежеше, разбира се, към старата школа, както и всеки друг свещеник над седемдесетгодишна възраст.\nНо аз не Ви пиша само за да Ви съобщя тази новина — без съмнение някой от Вашите меркурии Ви е уведомил вече за това; пиша, следвайки Вашия пример, с оглед не толкова на миналото, колкото на бъдещето.\nТук вече се разпространяват немалко слухове за бъдещия приемник на доктор Трефойл и между споменаваните имена не на последно място се посочва и това на Вашия покорен слуга; с една дума, аз съм кандидат за този бенефиций. Вероятно знаете, че след назначаването на епископ Прауди в епархията, аз положих немалко усилия, и то, ще се осмеля да кажа, не без известен успех. Ние с него сме почти винаги единодушни по въпросите както на нашата вяра, така и на църковната дисциплина, ето защо на мен, като на негов доверен капелан, бе предоставена голяма самостоятелност. Но аз признавам, че съм си поставил по-високи цели и нямам намерение да бъда цял живот капелан на който и да било епископ.\nДнес от никого не се изисква толкова енергия, колкото от нашите декани. Нашите катедрали, тези наистина внушителни институции, са потънали в дълбок сън — не, те са едва ли не мъртви и готови за полагане в гроба! А какво колосално значение биха придобили те, ако изпълнеха своето предназначение да оглавят движението напред и да бъдат пример за всички наши енорийски свещеници!\nНашият епископ много държи за декан да бъда назначен именно аз, дори отива утре да обсъди този въпрос с архиепископа. Мисля, че бих могъл да разчитам и на подкрепата на един от най-влиятелните членове на правителството. Но признавам, че подкрепата на «Юпитер», при положение че бъда сметнат за достоен да я получа, е по-важна за мен от всяка друга както ако допринесе за моя успех, така и ако въпреки нея все пак загубя тази битка.\nВсъщност вече настъпи времето, когато никое правителство не би дръзнало да запълва най-важните църковни постове, без да се вслуша в мнението на печата. Ерата на епископите от благороден произход и на деканите аристократи е безвъзвратно отминала и днес всеки свещеник, колкото и скромно да е потеклото му, може да се надява на успех, ако трудолюбието, талантът и репутацията му привлекат общественото мнение на негова страна.\nВ настоящия момент ние всички чувствуваме, че становището на «Юпитер» по тези въпроси има решаващо значение, дори нещо повече — че то обикновено се налага. И ние считаме — говоря от името на свещениците от моето поколение и с моето положение, — че така и трябва да бъде. Няма по-безпристрастен покровител от «Юпитер» и никой не познава по-добре от него нуждите на хората.\nУверен съм, че няма да ме заподозрете в желание да моля за подкрепа, която Вашият вестник не би могъл да ми даде с чиста съвест. Пиша Ви, с цел да Ви уведомя, че това назначение ме интересува. На Вас оставям да решите дали съм достоен за помощта Ви. Нямаше, разбира се, да Ви пиша за всичко това, ако не мислех (а имам достатъчно основателни причини да мисля така), че «Юпитер» одобрява моите схващания по въпросите на църковната политика.\nЕпископът се опасява, че биха ме сметнали препалено млад за такава длъжност — на тридесет и шест години съм. Мисля, че в наше време тези опасения са излишни. Обществеността не изпитва вече симпатии към престарелите служители. Ако някой човек е изобщо способен за дадена работа, той е способен да се справи с нея и на тридесет и шест години.\nОставам искрено Ваш:\nТ. Тауърс, ескуайър… Корт, Мидъл Темпъл“\nСлед целия този уморителен труд мистър Слоуп пусна писмата в пощата и прекара остатъка от вечерта в краката на своята възлюбена.\nНякои биха обвинили мистър Слоуп, че търси подкрепа чрез измама. Те биха изтъкнали, че той е излъгал всеки един от тримата си покровители. Може би наистина е така. Как би могъл да изпитва колебания във връзка е младостта си и същевременно да е убеден, че младостта му не е никаква пречка? Как би могъл да разчита преди всичко на подкрепата на епископа и преди всичко на подкрепата на вестника? Той знаеше много добре, че епископът отива в… съвсем не за да обсъди този въпрос с архиепископа. Налага се да признаем, че в своите домогвалия до така желаната от него длъжност той си послужи с всички лъжи, на които беше способен.\nНо нека попитаме хората, които са врели и кипели в тези работи, дали той е лъгал повече, отколкото обикновено се лъже в подобни случаи. Ние, английските джентълмени, не можем да търпим думата „лъжа“, но толкова често ли се срещат държавни мъже, които да се отнасят с доверие към думите на своите колеги?\n Само първата стъпка е трудна (фр.). — Б.пр. ↑\n С бегло перо, набързо (лат.). — Б.пр. ↑


Коментари - ЕС иска забрана за "роботите-убийци" | IT.dir.bg\n21:41 | 19.09.20\nТо от Калашников какво може друго да се очаква, освен машини за смърт? Нали представиха цивилен електромобил, приличащ на Москвич, правен в час по трудово... За друго не стават.\nЗабрана, и после Роботгейт, тоест някой програмист “на своя глава” ще промени алгоритъма, а големите шефове ще лъжат че не са знаели.\nи арбалетите са били забранени! Само PR си правят, като знаят че точно техните концерни ще почната да прозивеждат\nКанада защо я пропускат?\n"те могат да станат неконтролируеми при кибератака или при грешка в програмирането." - това не може ли да се случи с Тесла и да я засилиш в тълпата? или коя да е машина управлявана с някаква компютъризирана система? Кажете забраняваме роботите които могат да убият човек на публични места, защото това е друго.\nАма не се знае един робот дали ще го пуснат на публично място или не, няма как да се прецени. Да затворят Дарпа, които разработват роботи именно за военна дейност! Няма как да стане, защото много пари се въртят в този бизнес!


💐 ДОСТАВКА НА ЦВЕТЯ BLESSINGTON - ОНЛАЙН ЦВЕТАР BLESSINGTON\nЦветя за Blessington Цветя доставка за Blessington - Blessington цветар\nBlessington Цветя според повода\nBlessington Цветя по тип\nBlessington Цветята по цвят\nBlessington Цветя по цена\nКошници за цветя и подаръци за Blessington\nBlessington Цветар и подаръци\nДобре дошли в началната страница на цветя за Blessington. Ние правим поръчка на онлайн цветя лесно. Можете да избирате от нашите достатъчно избор: цветя, растения, букети и др. Моля ви добави избор кошницата и следвайте инструкциите. След като поръчката е завършена просто оставете Останалото зависи от нас.\nТова е мисията на цветя за Blessington да достави най-високото възможно обслужване. Ние ще се уверете, че вашата поръчка ще бъдат доставени като попита. Когато наистина искате да впечатлите, без значение какъв повод: рожден ден, майките ден, Бащи ден или всеки друг повод, цветя за Blessington е правилен избор за вашия специален момент.\nНашите офиси са ОТВОРЕНИ, а местният ни цветар в Blessington също е ОТВОРЕН ЗА ДОСТАВКИ.\nНие предлагаме доставка на цветя в Blessington - Blessington Цветар\nВижте нашата селекция за подаръчни кошници за BlessingtonИзбор на шоколадови бонбони за Blessington\nИзбор на шоколадови бонбони за BlessingtonИзбор на шоколадови бонбони за Blessington\nИзпрати цветя и подаръци за Blessington с цветя за Blessington. Ние сме специализирани в предоставянето на цветя, букети, кошници, подаръци и торти на Blessington.\nЦВЕТЯ С ДОСТАВКА В BLESSINGTON - ЦВЕТАР BLESSINGTON, ПРЕДЛАГАЩИ СЪЩИЯ ДЕН ДОСТАВКА НА ЦВЕТЯ\nЦветя за Blessington - цветар, който осигурява същия ден доставка на цветя в Blessington . Ние използваме широка мрежа от местни Blessington цветарите, и си букет от цветя, заложена в Blessington.\nПОЗВОЛЕТЕ НИ ДА СЕ ПОГРИЖИМ ЗА ВАШИЯ ЦВЕТЯ В BLESSINGTON\nНека цветя за Blessington погрижете се за собствените си цветя по повод; в това число букети цветя за рожден ден, цветя, Ден на майката, Ден на св. Валентин цветя, новородено бебе и много други. Ние предлагаме голям избор от цветя, растения, цветя и кошници с подаръци на много ниски цени, които няма да отговарят на всяко място в Blessington. Поръчайте онлайн и вашата доставка на цветя за Blessington се грижат цветове, за да Blessington.\nДОСТАВКА НА ЦВЕТЯ В BLESSINGTON\nЕкипът на интернет цветар се стреми да ви предостави най-високо качество на цветя, растения и подаръци, налични в Blessington, най-добра цена. Всеки клиент е много важен за нас и ние се стремим да дадем най-великият професионален внимание към всяка поръчка. Всички наши служители се осигуряват високо ниво на обслужване на клиенти за вашата доставка на цветя в Blessington.\nМЕСТНИ ЦВЕТАР BLESSINGTON\nНие доставяме букети цветя в над 900 градове по целия свят. Във всеки град, ние работим с надеждни локални флористи, както в случая с Blessington. Работейки с тази мрежа от локални флористи, ние можем да гарантираме, че ние доставяме най-високо качество на букети и вашите цветя ще останат свежи. Ние можем да се грижим за вашите последната минута поръчки на цветя или да си поръчате един красив букет цветя, няколко месеца.\nЦветя за Blessington\n© Цветя за Blessington • 2020 г.


Микро и малки фирми кандидатстват с декларация за грант до 10 000 лева - БИЗНЕС КЛУБ\nНачало Новини Микро и малки фирми кандидатстват с декларация за грант до 10 000 лева\nМикро и малки фирми могат да кандидатстват за подкрепа само с подаване на декларация за оборота. Помощта е между 3000 и 10 000 лева под формата на грант и не трябва да се връща. Това съобщи социалният министър Деница Сачева пред Нова тв.\n„Ако един фризьорски салон, например, е фалирал, собственикът може да вземе заем или да кандидатства по новата програма, която може би ще бъде одобрена в днешния ден на заседанието на Министерски съвет. Това са грантови схеми за директна подкрепа и не трябва да се връщат. Ще се подава декларация. Цялата схема е построена на базата на доверие към хората, които кандидатстват. Разбира се, ще има и проверки на декларираните данни“, обясни социалният министър. Очаква се повече подробности по мярката да има до края на седмицата.\nСачева посочи още, че е възможно схемата 60/40 да продължи и след извънредното положение. „Много са възможните варианти. Трябва да се има предвид, че цената на тази криза трябва да бъде поета от всички. Трябва да направим и така, че в държавния бюджет да постъпват средства“, каза още социалният министър.\nНа критиките, че за голяма част от хотелиерския и туристическия сектор мярката „60/40“ не работи, тя обяви, че 42.6% от одобрените фирми са именно от този сектор. „Към този момент 7 130 души в областта на ресторантьорството и хотелиерството са запазили своята работа благодарение на мярката. Възможно е да имат спестени средства или да са взели кредити. Част от хотелите и ресторантите се занимават с ремонтни дейности и се подготвят активно за сезона“, добави министърът. Сачева заяви, че за туризма ще бъдат обсъждани още и различни мерки.\n„Мярката 60 на 40 е предложена за времето на извънредното положение. Дали тя ще търпи развитие, предстои да се види, след като се направят съответните анализи“, каза още Сачева.\nОбщият брой на регистрираните безработни вече е 291 000, като това е броят както на загубилите работа от началото на извънредното положение, така и на тези отпреди това. 12 000 от тях са без обезщетения. „Това са хора без трудови договори, на различен процент, в ресторанти и прочие. За хората от сферата на изкуството и културата има отделна мярка за отпускане на три минимални заплати“, допълни Сачева.\n„Вероятно ще предложим модификация на тази еднократна помощ от 375 лв., тъй като изглежда се върви към вариант, в който детските градини и училищата няма да отворят. Може би тя ще може да се взима не само еднократно, но това е в процес на обсъждане“, обяви Сачева.


Защото днес пристига Баба Марта! Но освен за мартеничките искаме да поговорим и за нещо много важно...\nСпоред обичая мартеничките се свалят, когато видим цъфнало плодно дръвче или щъркел за първи път през пролетта. Обикновено се връзват на клонче на цъфтящото дърво. Или се слагат под камък… Някои хора пък ги хвърлят в реката. Но в днешно време има един проблем... Повечето мартеници са направени от изкуствени влакна. Тези материали могат да останат здрави десетки години наред. Представете си как клончето през това време расте… а вързаната мартеничка остава. Хлабаво поставените мартеници пък могат да станат капани за малки птички. В реката пък стават излишен боклук.\nЗа младите дръвчета е особено опасно. Ето тук няколко снимки, които ни предостави Еми Ковачева. Тя се опитва да помага на дръвчетата, попаднали в такава "клопка".\nЗатова занапред можете да измайсторите сами мартенички от естествени материали. В края на февруари има работилници към почти всяка община или регионален музей в страната. Някои се радват на дългогодишна традиция, като например тази в Благоевград. В Русе пък може да посетите горски работилници с художници…\nИли пък да потърсите в интернет мартенички, в които има семена за цветя.\nА помните ли Дани Цанкова от „Крокотак“, за която вече разказвахме? Тя показва един много интересен вариант на гривничка, която може да направите.\nЕто тук линка - Мартеница гривна от „Крокотак“.\nВържете с обич и усмивка мартеничка на семейството, приятелите и на домашния любимец. А когато дойде време да свалите мартеничките, може просто да ги приберете в някоя хубава кутийка за спомени.\nКого посрещаме на 1 март?\nОпитвал(а) ли си вече сам(а) да си направиш мартеничка?\nот simona_filcheva на 10.05.2022 22:54\nДа, много пъти съм правила за близки и приятели.\nот Ini на 08.05.2022 20:50\nДа, правя всяка година и се забавлявам много\nот NikiPaparkov на 06.05.2022 21:10\nДа правил съм\nот Nikol13atanasova на 06.05.2022 14:20\nот Георги Ангелов на 06.05.2022 14:07\nот VeronikaM на 22.04.2022 21:41\nДа и са се получавали много красиви мартенички.\nот ahmedleman на 20.04.2022 22:35\nДА ПРАВИЛ СЪМ С МАМА И В УЧИЛИЩЕ.\nот Джулия Гаврилова на 08.04.2022 21:10\nот Martin7а на 07.04.2022 23:49\nДа, правихме мартеници\nот Петя В. на 07.04.2022 09:23\nДа за благотворителният пазар в училище.\nот [email protected] на 20.03.2022 23:00\nДа, правила съм. С мама правим всяка година.\nот Дария Тодорова на 20.03.2022 17:36\nот Lachezar1 на 13.03.2022 20:22\nНе съм се опитвал.\nот Nikol1 на 13.03.2022 18:25\nда, правила съм\nот Svetlozar1 на 13.03.2022 17:54\nда правил съм, когато бях на 7 години\nот Svetoslav1 на 13.03.2022 16:51\nДа. В детската градина за всеки март месец изработвахме мартенички и много се забавлявахме\nот Tsvetomir1 на 13.03.2022 16:04\nДа правил съм мартеницата в клас в час по технология и предприемачество\nот Viktoria1 на 13.03.2022 13:18\nот nadya yordanova на 12.03.2022 15:52\nот BOR на 10.03.2022 11:34\nот Nikol018 на 09.03.2022 11:16\nДа , правила съм.\nот Йоана Баровска на 07.03.2022 22:21\nДа, опитвала съм и е много забавно... Само да не ги правя през нощта преди първи март.\nот SimonaK на 07.03.2022 22:03\nДа, пробва ла съм.\nот Теодора Пламенова Георгиева на 07.03.2022 21:42\nДа, правих мартеници с благотворителна цел.\nот kremena.dimitrova на 07.03.2022 19:08\nот nava на 05.03.2022 21:53\nДа,по изобразително изкуство , при това много.\nот Bilyanam на 05.03.2022 15:00\nДа, когато бях на 5 годинки се опитвах да направя мартеничка от вълнени конци. А после направих мартенички от бели и червени ластици, украсени с мъниста.\nот Крум Д. на 04.03.2022 21:03\nМиналата година се опитах да направя мартеничка, но не успях да я за вържа. Тогава помолих тате и той ми е звърза.\nот Йоана Йорданова на 04.03.2022 15:16\nДа ,опитвала съм да си направя мартеници.\nот KOLI9568 на 03.03.2022 21:28\nот ral_pen на 03.03.2022 20:58\nДа, всяко година в училище и у дома.\nот Мия Ар. на 03.03.2022 15:03\nДа, вече направих за училищната изложба!\nот Емилия1в7 на 02.03.2022 14:07\nот Lazarov на 01.03.2022 22:38\nНе съм се опитвал, само съм рисувал!\nот Natal на 01.03.2022 22:20\nДа, беше много интересно.\nот Васил Велчев на 01.03.2022 22:11\nДа вече направих\nот avalchev на 01.03.2022 22:05\nот Анна - Мария 1 на 01.03.2022 21:04\nДа за едно с мама\nот Тодоракис на 01.03.2022 21:04\nот Niko_K на 01.03.2022 20:41\nДа винаги на март раздавам ръчно изработени\nот Дарин Андреев на 01.03.2022 20:34\nДа, лесно е, като сплетем две нишки и ги завържем.\nот jordanmarkov на 01.03.2022 20:27\nДа, опитвал съм се и някои от тях станаха много хубави.\nот Ния 16 на 01.03.2022 17:48\nот Eiva на 01.03.2022 17:29\nДа, вече си направих.\nот Супер М. на 01.03.2022 17:02\nДа, макар и да не станаха много хубави!\nот eschuleva на 01.03.2022 13:42\nДа,правила съм.Дори с мама тази година направихме за класът ми.\nот Lachezar1 на 13.03.2022 20:23\nот nava на 05.03.2022 21:54\nот Крум Д. на 04.03.2022 21:07\nМного е хубава и в нея се говори за най-милия човек на света - Баба Марта.\nот ral_pen на 03.03.2022 21:00\nДа си правя мартеници от естествени материали - вълна или памук. Да не ги връзвам по дърветата, за да ги предпазя.\nот cdimitrova на 02.03.2022 06:26\nХубав български празник.\nот Анна - Мария 1 на 01.03.2022 21:06\nТрябва да пазим растения и птичките. Мартениците трябва да се правят само от вълна.\nот Дарин Андреев на 01.03.2022 20:35\nМного е хубаво да си правим мартенички!\nот Супер М. на 01.03.2022 17:04\nНе се бях замислял за последиците от закачени на дръвче мартеници.


Русия: Изгонените от България дипломати са от търговското представителство - България - Дневник\n21:26, 23 сеп 20 , 12175\nLocke 21:36, 23 сеп 20 / Неутрално\nПредставяте ли си да сте руски шпионин в държава, която сама си казва всичко на Русия? Сигурно е много скучна ...\nvassilun 21:38, 23 сеп 20 / Неутрално\n"уронва отношенията между двете страни" Горното много ме радва! Колкото по-"уронени огношения" имаме с Русия,...\nРейтинг: 303 21:27, 23 сеп 20 Весело\nГешефтурата се докарва пред "съюзниците". Белким я остават да си гешефтира. Ма няма да стане тая.\nРейтинг: 878 21:30, 23 сеп 20 Неутрално\nУра, за независимостта ни от Вашингтон!\nРейтинг: 732 21:30, 23 сеп 20 Неутрално\nРейтинг: 4140 21:35, 23 сеп 20 Весело\nОт търговското представителство ? Работят в сферата на " прагматичните отношения" с нашите управляващи😂🤣......\nРейтинг: 591 21:36, 23 сеп 20 Неутрално\nПредставяте ли си да сте руски шпионин в държава, която сама си казва всичко на Русия? Сигурно е много скучна и бездарна работа.\nРейтинг: 997 21:36, 23 сеп 20 Неутрално\nНикаква прошка за тези шпиони. Разкрили, че премиера се крие във... Фейсбук.\nРейтинг: 1211 21:37, 23 сеп 20 Неутрално\nШпионските скандали на Рассия са юще от времената на Стамболов...\n21:37, 23 сеп 20\nРейтинг: 5009 21:38, 23 сеп 20 Неутрално\n"уронва отношенията между двете страни"\nГорното много ме радва! Колкото по-"уронени огношения" имаме с Русия, толково по-добре!\n21:39, 23 сеп 20\nРейтинг: 370 21:39, 23 сеп 20 Неутрално\nНяма значение в кое "представителство" работят, всички служители в това посолство са гебня и разведки.\nРейтинг: 208 21:40, 23 сеп 20 Неутрално\nСлед толкова "акции" поне в Шенген да ни бяха пуснали, а то - газа ни спряха, атомната енергия ограничиха, режим на наблюдение ни въведоха, спряха и парите по европрограмите, Макрон ни посочи като нежелани, по- добре някой чиновник от ЕС да бяхме изгонили, белким се усетят.\nРейтинг: 4140 21:41, 23 сеп 20 Весело\n" Представяте ли си да сте руски шпионин в държава, която сама си казва всичко на Русия? Сигурно е много скучна и бездарна работа."\nАми ако скоро руския президент извика нашия премиер за награда с почетен медал заради особен принос към защита на интересите на руската държава у нас ?😂\nРейтинг: 4167 21:41, 23 сеп 20 Весело\nЕстествено, какви други да са...\nРейтинг: 2492 21:42, 23 сеп 20 Весело\nНе се притеснявайте, "Абдул Обстулуебись" ги познава лично и ще им помага да опаковат куфарите си))\nРейтинг: 1721 21:44, 23 сеп 20 Неутрално\nДобре , че са от търговското представителство а не някое аташе, цивилен искувствовед\n21:46, 23 сеп 20\nРейтинг: 2492 21:48, 23 сеп 20 Весело\nдипломати са от търговското представителство\nТе продават, подобно на Боширов и Петров, различни добавки за фитнес и разглеждат различни шпили-вили:))\nРейтинг: 2418 21:48, 23 сеп 20 Неутрално\nТова обяснява ли защо нямат български помагачи, които в момента да са в следственото за държавна измяна и рубладжийство?\nРейтинг: 744 21:49, 23 сеп 20 Неутрално\nТака де те нашите няма да изгонят "друзята си" ...а най много закупчика на зарзават....от кумова срама .....\nРейтинг: 3018 21:51, 23 сеп 20 Неутрално\nТочно така. След като днес Борисов докладва, че строежът на "Турски поток" през България е пред завършване могат вече да се оттеглят.\nРейтинг: 5009 21:52, 23 сеп 20 Неутрално\nРадев го избра Бац€, като издигна неизбираемата Цецка РабФакова!\nРейтинг: 1734 21:53, 23 сеп 20 Весело\nАма единствената тайна тук беше кой е снимал чекмеджето 😁😁😁 Добре, че се изясни.\n21:56, 23 сеп 20\nРейтинг: 3018 21:57, 23 сеп 20 Неутрално\nНаградата за заслуги дотук към руските интереси вече е връчена. Не, не е чекмеджето, няма да се обиждаме. Става дума за половината гардероб. Другата половина - след подписването за АЕЦ "Белене".\n21:57, 23 сеп 20\nРейтинг: 4050 21:58, 23 сеп 20 Любопитно\nОт реални 98 "служители в посолството" на РФ...99 са шпиони...Т.е рабатят срещу интересите на България и ЕС.....Среден 3 за прокуратурата!Ще повярвам че сме държава когато 50-60 от тъй наречените дипломати,аташета и "преставители" напуснат със шут по посока Масква....И вземат със себе си Р.Петков,Шарекова,резидента,Малинов,Капейкин,Свинаря и за охрана на ешалона бате Ви бойко\nРейтинг: 927 21:58, 23 сеп 20 Неутрално\nТова има ли общо с вчерашния протест пред американското посолство да заклеймят Гешев?\n21:59, 23 сеп 20\n22:00, 23 сеп 20\nРейтинг: 4267 22:01, 23 сеп 20 Неутрално\n................................от сто години насам от Русия само лоши неща идват- я студ , я "освобождение", я "съветско-руски" терор.................\n22:01, 23 сеп 20\nРейтинг: 4267 22:02, 23 сеп 20 Любопитно\nИли КГБ или ГРУ/ второто по-малко вероятно/!И всички "дипломати" се кланят чинно на Вождът!Те така са си "закърмени"!!!!\n22:03, 23 сеп 20\nРейтинг: 2918 22:05, 23 сеп 20 Любопитно\nА кога да чакаме съвместната оперция на СБУ и МИТ по прехвърляна на руски ЧВК-шници от Украйна в България за преврат и отклоняването и от единствено правилният курс в ЕС и НАТО?!\n22:06, 23 сеп 20\nРейтинг: 5009 22:06, 23 сеп 20 Неутрално\nПротиворечиви опорки! Путин и Ердо нали са съюзници?!\nРейтинг: 799 22:08, 23 сеп 20 Неутрално\nГледайте филма с Том Хенкс, "Моста на шпионите"...\nВече нямам профил в Facebook - a, че и там има много от търговския отдел... :)\nРейтинг: 3018 22:12, 23 сеп 20 Неутрално\nДо коментар [#27] от "Трендафил Арнаутски":\nНовоизлюпено герберско другарче, само да припомня, че когато Атанас Атанасов беше шеф на Националната служба за сигурност беше разкрит и осъден първият руски шпионин в България след ген. Вл. Заимов. И единствен досега. Та затова таваришчите, дето ви спускат опорните точки толкова го недолюбват.\nРейтинг: 8 22:12, 23 сеп 20 Неутрално\n"Тавариши, вижте сега: ще трябва да се направим, че ви гоним двама дипломата, за да можем да продължим големите проекти Белене и Турски поток"\nРейтинг: 4140 22:13, 23 сеп 20 Неутрално\nДо коментар [#35] от "Трендафил Арнаутски":\n" Не знам, не знам... Само парите на радикалното БКП - ДСБ - бяха в руската ВТБ - КТБ, а тов. Костав й беше официален консултант... А Външнотърговската банка на Рассия си е Външнотърговска банка на Рассия. Не е на САЩ..."\nТя затова ли фалира - щото била руска .....\nРейтинг: 2918 22:14, 23 сеп 20 Любопитно\nПълна е България, включително и в този Форум, с проядени руски тролове и агенти...\nЗатова пък товите приятелчета от ДАНС са на своя пост и не пестят парите които получават да ги следят денонощно! Като се отчитат с такива глупотевини колко руски шпиони биз никакви доказателства били заловили! Защото ако имаше нямаше да пропуснат възможността да ни пуснат цял пропаганден филм за вредителската им дейност!\n22:14, 23 сеп 20\nРейтинг: 954 22:16, 23 сеп 20 Неутрално\nЯсно е че е само цирк за идиоти! Бойко се прави че уж не работи заедно с Русия, но не може да заблуди никой!\nРейтинг: 2014 22:16, 23 сеп 20 Неутрално\nПоредните кьорфишеци. Новина ще е когато бъде спрян АЕЦ Белене и Турски пАток. Другото са тинтири-минтири.\nРейтинг: 2014 22:17, 23 сеп 20 Неутрално\nДо коментар [#45] от "ГЕРБ е равно на посредственост и простотия":\nРейтинг: 2918 22:17, 23 сеп 20 Любопитно\nДо коментар [#32] от "Julian Mall":Противоречиви опорки! Путин и Ердо нали са съюзници?!\nЗа такива като теб сигурно са! То и Гърция и Турция са съюзници в НАТО ама това не пречи на Турция да заплашва с война съюзника си! А Русия винаги е била враг за Турция каквито и локуми да разтяга мустакатия!\nРейтинг: 2014 22:18, 23 сеп 20 Неутрално\nА пък Борисов натика парите на цялата държава. Помним.\nРейтинг: 2014 22:19, 23 сеп 20 Неутрално\nЕ има и една сикаджийска мутреса - Теменужка, която е готова и себе си да продаде за да ги има Турски пАток и Белене.\nРейтинг: 4140 22:20, 23 сеп 20 Весело\n" Наградата за заслуги дотук към руските интереси вече е връчена. Не, не е чекмеджето, няма да се обиждаме. Става дума за половината гардероб. Другата половина - след подписването за АЕЦ "Белене"."\nДнеска Малинов ни съобщава, че щял да прави русофилска партия у нас, то човек ще каже, че в парламента има нещо друго освен такива партии, но друга ми е мисълта - да не би Кремъл да са недоволни от услугите на ББ по ключовите руски проекти у нас ? Аз лично не виждам нещо, в което руснаците не са били обслужени коректно, внимателно и на 100 %, но подобни новини може и да дават сигнал на проруските сили и структури у нас ( над 70 % от всички съществуващи по мое скромно мнение), че бай Тошовия, след като е употребен, вече трябва да сдава караула......😂🤣😂\nРейтинг: 2014 22:20, 23 сеп 20 Неутрално\nТи като секретар ли работеше там, че знаеш за такъв телефон.\nРейтинг: 684 22:21, 23 сеп 20 Весело\nЧе какво значение има ? Важното е че са руснаци и че трябва да се натрие носа на Путин . За което той пък може в отговор да отсече нечия Проста глава .\n22:21, 23 сеп 20\nРейтинг: 213 22:22, 23 сеп 20 Разстроено\nТая тема е точно за феновете на дневник "евроатлантици" искащи оставката на Гешев. Хем не искат Гешев, хем искат да се включим в компроматната война срещу русия (несъзнателно)\nРейтинг: 2014 22:22, 23 сеп 20 Неутрално\nТой кметът на Бургас вече има такъв медал и Йорданка - също.\n22:23, 23 сеп 20\nРейтинг: 213 22:23, 23 сеп 20 Разстроено\nКво тва има дет не се четье ве\n22:24, 23 сеп 20\nРейтинг: 213 22:25, 23 сеп 20 Разстроено\nИ много доходоносна вероятно... Да бяха само руски шпионите тук.. Хахахаха, те някои от политиците са шпиони..\nРейтинг: 893 22:26, 23 сеп 20 Весело\nПак новина "пушилка"...... Но се пропусна случайно в българските медии новината че: =====Световната търговска организация реши тази седмица, че американските мита върху китайски стоки нарушават международните правила. .......... и че САЩ са нарушили световните разпоредби, когато са наложили мита върху китайски стоки през 2018 г. Вашингтон е наложил налози върху 400 млрд. долара китайски износ. ........ И т.н.........\n22:26, 23 сеп 20\nРейтинг: 1423 22:27, 23 сеп 20 Неутрално\nОт търговския отдел на КГБ\n22:28, 23 сеп 20\nРейтинг: 2724 22:28, 23 сеп 20 Неутрално\nРусия ще изгони свои шпионин от българското посолство :)\nРейтинг: 1416 22:29, 23 сеп 20 Неутрално\nа туземните информатори откъде са хахах... като нема нищо за пред съда, дайте да ги изхвърлим в международни води баре, че годлевското както се е засилило да развъжда русофилски партии, направо не знам къде ще му излезе края\nРейтинг: 684 22:30, 23 сеп 20 Неутрално\nПо-рано днес прокуратурата обяви, че подозира двама руски дипломати в шпионаж, а външното министерство - че те трябва да напуснат страната до 72 часа\nИ какво е това лаишки обяснение . Ами това си е чисто ОБОСНОВАНО предположение , както се изразяваше един осъден от съда престъпник и спасен от прокуратурата . Бившо лево мъдо на настоящия Министър- председател , обявен пък от американските служби за мафиот , израсъл от средите на Ъндърграунда български . Сега двамата смъртни врагове , готови да се издавят един сруг в капка помия . Извинявам се за Простащината , но това е официално признат признак за простите , които добре се разбират . извинявам се за простащината си ,\nРейтинг: 213 22:30, 23 сеп 20 Неутрално\nТи не си прост. Ти си този на когото са казали за първи път в света ПРОСТ, да си знаеш, и да не знаеш, ние знаем.\nРейтинг: 208 22:30, 23 сеп 20 Неутрално\nИ как точно ще се отрази положително на българския народ "гоненето" ? Никак, каквито си бяхме бедни и озлобени, дваж по такива ще си останем, обаче угодили на онези дето вече 30 години ни говорят празни приказки как щели да свалят визите ама не зависело от тях.\nРейтинг: 5009 22:33, 23 сеп 20 Неутрално\nЗа рушняците никога няма доказателства! Цвилете си, не пречите! А в този случай дори не са необходими доказателства!\nРейтинг: 1721 22:33, 23 сеп 20 Неутрално\nДо коментар [#8] от "Молотовка":Ти не си прост. Ти си този на когото са казали за първи път в света ПРОСТ, да си знаеш, и да не знаеш, ние знаем.\n—цитат от коментар 73 на tweakin\nВ речника на думата глупак са онагледили със снимката му.Това е форумния ид...т , ама пак е сменил ника.\nРейтинг: 530 22:36, 23 сеп 20 Неутрално\nДо коментар [#60] от "tweakin":\nИскаме, не само, и не толкова да се изгонят няколко незначителни шпионодипломатчета. Искаме да се прекрати данък расия с патоци, белене, и какво ли още , не.\n22:37, 23 сеп 20\nРейтинг: 684 22:38, 23 сеп 20 Неутрално\nДоказателства за дейността им не са били представени и "със съжаление сме принудени да констатираме, че безоснователно изгонване на двамата руски дипломати не отговаря на традиционно конструктивния характер на двустранните отношения," продължава съобщението на диполоматическата мисия .\nЧе тия пък какви доказателства чакат ? Нашенци не дават обяснения на ЕС за далаверите с Ердоган за предаването на политическите му противници в ръцете му , та на Путин ще дават обяснения .\n22:41, 23 сеп 20\nРейтинг: 5009 22:47, 23 сеп 20 Неутрално\nДо коментар [#75] от "Bornagain":\n"каквито си бяхме бедни и озлобени"\nРаботете повече за да не сте бедни! Срещу злобата ви лек едва ли има!\nРейтинг: 684 22:47, 23 сеп 20 Неутрално\nИ какво от това ? Скоро ще пуснем Турски поток през България . С отклонение към НС . За пълнене на тръбата . Боб за газопроизводителите има в неограничени количества , така че никакви кранчета няма да ни уплашат .\nРейтинг: 4489 22:51, 23 сеп 20 Неутрално\nСнимката не струва.\nЧервена петолъчка, Царска корона, още една и мисирка разперила крила.\nРейтинг: 684 22:54, 23 сеп 20 Неутрално\nДо коментар [#1] от "Славейко":Гешефтурата се докарва пред "съюзниците". Белким я остават да си гешефтира. Ма няма да стане тая\nЧе кажи го както си е - опитва се да си спасява кожата , като използва близалка .\nРейтинг: 8 22:57, 23 сеп 20 Неутрално\nТи си един евтин путьо, дето сам се беше кръстил "стюпид американ" и няма никакво значение какво си "забелязал". Важното е какво са забелязали 99,6% от българите, които ви наритаха под опашката на коня и ви държат там втори мандат. Следват трети, четвърти... Поредни. Демек, вече сте в екарисажа.\n—цитат от коментар 79 на Трендафил Арнаутски\nА Боко никога повече няма да е премиер. Кофти, а?\n22:59, 23 сеп 20\nРейтинг: 684 23:02, 23 сеп 20 Неутрално\nДо коментар [#3] от "Иван Петров":"Не ви щем ни меда, ни жилото!"\nМного рано е да се отказва меда . Защото по тръбата може да тръгнат и само .ла.на . Действащи като жило . Отровно при това .\n23:04, 23 сеп 20\nРейтинг: 358 23:05, 23 сеп 20 Весело\nТрендафил Акациев е прекалил с боярищника. Пий си по-редовно хапченцата, глупи\nРейтинг: 4167 23:05, 23 сеп 20 Весело\nИзпращам до главния прокурор един скромен подарък от 2 бутилки Macallan 30YO 1985 O&R, просто - прекрасна работа, с пожелания, само в този дух, ако трябва и ще надграждаме подаръците, но ако може, все повече руски "дипломати" да се изпращат с еднопосочен билет към Масква. Да се изпие с колегите, говорителката, и всички заслужили, но, на малки глътки, все пак е бутиково питие.\nНаздраве! Куриерите ще опаковат подаръка около 30 минути, поне....\nРейтинг: 684 23:05, 23 сеп 20 Неутрално\nДо коментар [#8] от "Молотовка":Сериозен пробив в каналите на пРезидента, съвсем му оголиха тила(макар и плешив). Как ли ще го изтеглят от балканите в края на мандата...\nЛесно ще го изтеглят . Към втори мандат .\nРейтинг: 1703 23:07, 23 сеп 20 Неутрално\nВсяка държава има шпиони, трябва да си напълно малоумен, за да не осъзнаваш това. В случая действаме по поръчка на САЩ, част от цената за подкрепата от страна на Вашингтон за Баце. 30-минутната визита на Херо Мустафа при Бойко му бетонира мандата. Какво е обещал и продал, за да остане на власт, остава да гадаем. Факт е, че вече американското посолство не обели дума за протестите и Баце.\n23:08, 23 сеп 20\nРейтинг: 684 23:09, 23 сеп 20 Неутрално\nДо коментар [#9] от "vassilun":Горното много ме радва! Колкото по-"уронени огношения" имаме с Русия, толково по-добре!\nЗа Русия . Ще се освободи от задължението да се отнася къв България като към Братска страна . Тогава може и да разберем кон боб яде ли .\n23:09, 23 сеп 20\nРейтинг: 1592 23:09, 23 сеп 20 Неутрално\nПоредните циркове на ГЕРБ и Гешев, и в същото време Борисов се отчита за русскта тръба, която се прави с нашите 3 млрд. лева.\nРейтинг: 4167 23:10, 23 сеп 20 Весело\nА бе, "Дневник", от кумова срама, публикувайте имената на изгонените руски "дипломати", с кои българи са свързани, за какво става дума и т.н....\nАйде малко по-сериозна журналистическа разследваща журналистика!?\n23:10, 23 сеп 20\nРейтинг: 5009 23:12, 23 сеп 20 Неутрално\nГледах по телевизията как Путин и Ердоган си стискат ръцете и в Москва, и в Анкара! За Сирия и за Турецкий пАток. Заради това си помислих, че са съюзници! Може и да греша. Все пак русоробите имате вътрешна информация от пАсоля! Путин бързичко забрави за сваления руски самолет и за застреляния руски посланик!


Incipio Octane Case - удароустойчив кейс за LG G6 (черен), на ТОП Цена — Sim.bg\nIncipio Octane Case - ... - 39.00лв\nТова е качествен продукт с продуктов номер 30333 произведен от фирма Incipio. Марката Incipio се е доказала с времето като изключително качествена и креативна. Може да откриете Incipio Octane Case - удароустойчив хибриден кейс за LG G6 (черен) листнат в категория LG G6, на цена 39.00лв. На онлайн магазина ни в този раздел Аксесоари за телефони, Аксесоари за LG, LG G6 ще откриете разнообразие от продукти на цени за всеки вкус, започващи от 19.00лв до 59.00лв. Голяма част от продуктите - LG G6 са специално изработени за конкретния мобилен телефон или таблет.\nПродукта Incipio Octane Case - удароустойчив хибриден кейс за LG G6 (черен) е добавен в сайта на 11 Май 2017\nIncipio Dual Pro - удароустойчив хибриден кейс за LG G6 (черен)


Ето кой е новият мъж до Мария Игнатова, слага Рачков в малкия си джоб\nИзвестно време след раздялата си с актьора Димитър Рачков, Мария Игнатова отново цъфти на крилете на любовта. Русокосата водеща има нов мъж до себе си, с когото Рачков не може да се сравнява, разбрахме от светските среди.\nВ случая става дума за интелектуалеца и общественик Ивайло „Нойзи“ Цветков – бивш главен редактор на списание „Егоист“, който често е канен да се изявява в телевизионните студиа. Той е известен с високия си интелект, доказание за което е фактът, че говори седем езика, сред които и два „мъртви“ такива – латински и древногръцки.\nМария Игнатова и Нойзи вече дори не крият, че са двойка. Те често се появяват заедно на публични места и демонстрират любовта си.\nМария Игнатова и Нойзи – новата светска двойка\nПриятелите на Мария коментират, че откакто е с Нойзи, тя не може да си намери място от щастие. Новият ѝ любим превъзхожда значително Димитър Рачков, що се отнася до интелектуалния им багаж. С Нойзи Мария може да води задълбочени разговори, каквито трудно би могла да води с комедийния актьор.\nСамият Димитър Рачков обаче също се радва на нова любов. Актьорът се вижда със сексапилна плеймейтка, а според последните слухове дори възнамерява да ѝ предложи брак. По всичко изглежда, че той също е оставил връзката си с Мария Игнатова зад гърба си.


Най-добър приятел – И Кратко\nPosted byЙ Sep 21, 2021 Sep 30, 2021 Posted inброй-2\nТой се приближи до олющената дървена врата и отпусна дланта си върху избелелия лак. После затвори очи и се заслуша в шума на морето в далечината. Шепотът на вълните изпълваше цялото му детство и сега познатият звук, трайно настанил се в съзнанието му, го върна назад – във времето, когато тази врата беше нова и прясно лакирана. Припомни си как скришом бе забучил показалец малко под бравата, за да провери дали дървото е изсъхнало. Не беше.\nОтвори очи и се усмихна на този спомен, долетял от един друг живот. Ръката му по навик се спусна към бравата и той с изненада установи, че я помнеше много по-високо. Завъртя ключа и вратата на детството му най-сетне се открехна с протяжния стон на разстроена цигулка. Пристъпи вътре и обувката му остави прашен отпечатък в коридора. В главата му прогърмя гласът на майка му, преодолял бариерата на времето:\n– Серафиме, недей да влизаш вътре с обувките!\n– Излизааам, само да си взема федербала! Две секунди!\nПосле вратата се затръшна и преряза виковете на майка му, които се опитваха да го догонят. Това в деня, когато лакираха вратата, ли се случи? Едва ли имаше значение. Същият сценарий в множество вариации се бе разигравал неведнъж и преди, и след този ден. Клетата му майка така и не успя да му набие в главата, че дори да се изстреля до стаята си за две секунди, довлечената мръсотия няма да стане по-малко.\nСерафим въздъхна и бавно пристъпи напред. Застоялият въздух бе хладен и той се почувства като в параклис. В душата му обаче неусетно се прокрадваше друго едно усещане, от което му стана още по-студено. Чувството, че е нежелан. Че е неверник, нарушил уединението на вярващите в божия храм, просто за да се скрие от дъжда. Мисълта го накара да потръпне. Някога тази вила беше свързана с най-хубавите спомени от живота му. Не си бе давал сметка, че е прекъснал връзката с далечните прекрасни лета, изпълнени със смях, мирис на водорасли и надежда. Да си странник у дома, осъзна той, беше едно от най-тъжните усещания.\n– Леле – промълви и тихо се засмя.\nИмаше нужда нещо да наруши смущаващата тишина, да го върне в настоящето и да му припомни защо е тук. Гласът му обаче също го предаде и се изтръгна от гърлото му дрезгав и чужд.\nТой хвърли разсеян поглед към прашното стълбище, водещо към стаята му на втория етаж, но бързо размисли и зави наляво към кухнята. Все още не беше готов да се сблъска с някогашното си Аз.\nПрекрачи прага на кухнята и се усмихна с облекчение. Имаше нещо успокоително в мисълта, че заварва всичко същото, каквото го помнеше. Или поне почти същото. Майка му не допускаше и прашинка да падне върху мушамата на масата, камо ли да се натрупа такъв пласт. Запита се какво ли би казала, ако сега можеше да го види. Как само му се искаше отново да чуе гневните викове, мъмренето, затръшването на врата. Тъжна въздишка се отрони от гърдите му и той прогони и тази мисъл. Разсеяно прокара показалеца си по праха върху масата и без да си дава сметка какво прави, изписа името си, изпълвайки го с добре познатите цветове отдолу. Фрагменти от маргаритки, рози, зюмбюли и лалета се опитваха да надигнат глава, зажаднели за живот след дългогодишната зима. Вперил поглед в буквите, Серафим си припомни, че правеше същото на прозорците през зимата, когато стъклата се замъгляха. Почти виждаше ужаса на майка си, щом откриеше, че съвършено избърсаните ѝ прозорци са се превърнали в дъска за провинил се ученик в килийно училище. И Павел някога пишеше по стъклата. Една сълза бавно се търкулна по бузата му и сложи точка след шареното име.\nСерафим преглътна и огледа останалата част от помещението. Ъглите на тавана бяха заети от големи, изящно изплетени паяжини, дървените шкафове по стената бяха избелели, а мазилката на някои места бе олющена и на други – проядена от мухъл заради влагата. Стаята беше почти същата като някога, но от нея вече не лъхаше познатият уют, нито пък се носеха ароматите, които безотказно го примамваха насам. Сякаш къщата някак се бе изхабила, беше му дала каквото можеше и сега просто искаше да бъде оставена на мира.\nОтново почувствал витаещата враждебност, Серафим бавно се оттегли. Върна се в коридора, подмина стълбището и се насочи към хола. Гледката, която се разкриваше от прага, напомняше местопрестъпление: пожълтели чаршафи покриваха труповете на десетки спомени. Серафим се осмели да повдигне единия край на най-близкия чаршаф и отдолу се показа някогашният му любим фотьойл. Помнеше, че му беше любим, защото можеше да го мести по-близо до телевизора. Помнеше и кога спря да му бъде любим. Един ден баща му, коленичил на земята с чук в ръка, сглобяваше някаква етажерка. Серафим надничаше над облегалката на фотьойла, докато така се улиса, че забрави да не отпуска цялата си тежест. Фотьойлът заедно с момчето се катурна и премаза все още крехката конструкция. Слава богу, баща му не пострада.\nЗагледан в стария фотьойл, Серафим си припомни колко се бяха смели с Павел, когато му разказа тази случка.\n– Ама, тате, ти май доста си приличал на мен – бе възкликнало хлапето. – Леле, ако съм те познавал тогава, сигурно щеше да си ми най-добрият приятел!\nСерафим най-сетне излезе от стаята и примирено се затътри към стълбището. Нямаше смисъл да отлага. Спомените така или иначе го бяха залели и вече нямаше сили да се бори с тях.\nВратата на стаята му се отвори безмълвно. Не заяде, не изскърца, не се присмя. Загледан в детския креват и плюшеното куче до възглавницата, Серафим изпита усещането, че е пристъпил в стаята на покойник. Момчето, залепило по стените плакати с динозаври, коли и горски пейзажи, отдавна го нямаше. Дори не знаеше как бе станало. Огънят в душата му постепенно бе отслабвал с всеки повей на вятъра, с всяка капчица дъжд. Появата на Павел за кратко бе върнала надеждата и онзи така лелеян отрязък от миналото, ала двойната загуба бе заличила всичко. Водата бе отнела едничката останала радост в живота му. Хрумна му, че този дом все пак си беше същият. Различен бе той самият. Къщата просто пазеше скъпите спомени и не позволяваше чужд, нежелан човек да ги осквернява.\nСерафим пристъпи към бюрото и взе малката дървена къщичка до моливника. Сам я беше направил. След онзи следобед с преобърнатия фотьойл го обзеха угризения и той реши да поправи повредените дъски, захвърлени на двора. Когато баща му го откри седнал в пръстта, обграден от дъски и гвоздеи и съсредоточен в заниманието си, той разбра, че момчето му има талант. Двамата заедно довършиха етажерката.\nКогато отвори очи, първото, което видя на леглото до себе си, бе малката дървена къщичка. Не помнеше да е заспивал, но помнеше видението. Беше сънувал Павел. Двамата бяха деца и строяха пясъчен замък на плажа. Бяха приятели и изпитваха силно щастие, чийто остатъчен ефект Серафим долавяше и сега. Замисли се и ъгълчетата на устата му трепнаха. Сякаш нещо съвсем малко се бе променило и спомените вече не носеха чак такава тъга. В ума му започнаха да се въртят мисли и образи и той реши, че има нужда от глътка свеж въздух. Излезе и се спусна до плажа. Слънцето вече залязваше и ленивите вълни имаха огнени връхчета.\nСедна на пясъка така, че пенливата вода мокреше ходилата му, и впери поглед в хоризонта. Серафим имаше огнена душа, но водата винаги го бе привличала и може би тя също бе част от него. Може би онзи въглен все още тлееше някъде дълбоко, заслушан в тайнствения шепот на морето. Може би просто чакаше.\nОтнякъде към него се изстреля космата бяла топка и заджафка развълнувано.\n– Не така! Остави човека на мира! Монииии, спри се, ти казах!\nНевръстният собственик дотърча също толкова бързо и грабна непокорния пудел.\n– Много съжалявам, господине! – изрече момчето на скоропоговорка. – Не знам какво му стана на това куче днес. Съвсем пощуря. Цял ден търча след него и даже не остана време да му сглобим къщата.\n– Мони, а? – усмихна се Серафим и пое кученцето, което рипаше с крака в опит да се отскубне от собственика си. – Значи му строиш къща?\n– Ами да, опитваме се с дядо, обаче той недовижда и заковахме две дъски неправилно. Тъкмо тръгнах да вадя гвоздеите и Мони пак хукна навън.\n– Не ти е лесно с това куче – засмя се Серафим и пусна на пясъка немирния пудел, който на мига взе да търчи наоколо и да маха с опашка.\n– Мони е палав – сериозно отвърна момчето, – но е добър приятел. Най-добрият.\nСерафим се усмихна и погледът му се зарея към кучето, което сега смело преследваше отдръпващите се води, но щом залееха пясъка, веднага хукваше назад.\n– Като бях малък и аз обичах да майсторя разни неща от дърво – обади се Серафим след кратко мълчание. – Къщи за кучета, хранилки, етажерки, какво ли не.\n– О, значи ще знаете какво да правим с дъските. Според вас да ги махнем ли, или да почнем отначало?\n– Почнете отначало – отвърна Серафим, без да се замисли. – Всъщност трябва ли ви помощ? Имам малко свободно време.\n– Ооо, колко хубаво! На дядо страшно ще му олекне, като чуе.\nСерафим се усмихна, стана и изтупа пясъка от дрехите си.\n– Ами да вървим да му кажем – предложи той.\nБез да чака да го подканят, момчето тръгна напред, а пуделът забрави за гонитбата с водата и начаса се изстреля подире му.


Цветовете на перата ♠ Робърк КЛАРК | webstage.bg\nЦветовете на перата ♠ Робърк КЛАРК\nФотографско любовно писмо към един от еволюционните шедьоври\nФотографът Robert Clark сътрудничи на National Geographic повече от 15 години, а брилянтната му работа е била удостоена с множество награди и признания. Новата му книга е посветена на птичия свят, а фините детайли ни пращат на изследване в колоритното царство на перата и перушините. „Feathers: Displays of Brilliant Plumage” представя неочаквани доказателства за красотата, която присъства във всяко едно перце и отваря очите ни за нея. Изключителните фотографии на Робърт Кларк отдават почит на природното великолепие и птиците, които вият красиви песни и носят ярките си пера с вирнати глави.\nСтрастта на фотографа към птичата тема идва още от детството му, когато наблюдава миграцията на пернатите в родния си Канзас. После тръгва по стъпките на Дарвин и неговото учение за еволюцията, проучвайки ролята на птичите видове за тези велики идеи.\n„Надеждата е свързана с перата“ пише Емили Дикинсън, без да съзнава как тази художествена метафора кореспондира с научните факти. Перата са символ на еволюционните постижения – заради много малкото материални връзки на днешния свят с този на динозаврите, напуснали ни преди милиони години. Робърт Кларк , омагьосан от ролята на птиците и техните пера в теорията за еволюцията, им посвещава тази фотографска колекция – с любов.\nСнимки: mymodernmet.com, brainpickings.org


Брокер на недвижими имоти с немски език\nАко търсите високо възнаграждение, свързано с личните Ви постижения и резултати, предизвикателства, професионално развитие и работа в динамична и интересна среда, която Ви доставя удоволствие и удовлетворение, присъединете се към нашия екип!\n"Купи в България" е компания с 13 годишен опит в сферата на недвижимите имоти, строителството и инвестициите, чиито успехи се коренят в силата и компетентността на нашите специалисти и в предоставянето на висококачествени услуги, отговарящи максимално на изискванията и желанията на нашите клиенти.\nВъв връзка с динамичното развитие, разрастването на екипа ни от специалисти и постигане на още по-високи резултати компанията набира амбициозни, позитивни и комуникативни хора с желание за кариерно развитие и себеусъвършенстване в сферата на недвижимите имоти, строителството и инвестициите за позиция: БРОКЕР на НЕДВИЖИМИ ИМОТИ с НЕМСКИ ЕЗИК.\n• Инициативност, организираност, желание и силна мотивация за работа и постигане на високи резултати;\n• Отлично владеене на немски език / писмен и устен /;\n• Възможности за организиране и провеждане на срещи, огледи и преговори с потенциални купувачи и продавачи, желание за работа с клиенти;\n• Комуникативност и добра компютърна грамотност;\n• Шофьорска книжка, опит в шофирането и личен автомобил - предимство;\n• Опит на подобна длъжност- предимство;\n• Лоялно и отговорно поведение, коректност във всички професионални контакти.\n• Работа с административна база данни;\n• Въвеждане на оферти в корпоративният уебсайт на немски и български език;\n• Водене на кореспонденция с клиенти и партньори на немски и български език;\n• Организиране и осъществяване на огледи, посредничество между купувачи и продавачи, консултиране на клиентите по въпроси, възникващи при покупко-продажбата на недвижими имоти;\n• Изготвяне и организиране на необходимите документи и техните проверки, финализиране на сделките с недвижими имоти;\n• Работа по привличане на нови клиенти за фирмата;\n• Фирмено обучение и работа в модерен офис, разположен в централната част на Варна;\n• Собствено работно място, служебен телефон, компютър;\n• Мотивиращо възнаграждение - високо твърдо възнаграждение на месец + висок процент от всяка сделка;\n• Възможност за професионално развитие и успешна кариера.\nЗа да кандидатствате за обявената от нас позиция, моля, изпратете ни Вашата автобиография и актуална снимка. Одобрените по документи кандидати ще бъдат поканени на интервю.\nКомпания "Купи в БГ" ЕООД е Администратор на лични данни вписан в "Регистъра на администраторите на лични данни и на водените от тях регистри" с идентификационен номер 333662


хиперактивно дете /винаги се хвърля в обувките на хората/ :: BG-Mamma\nхиперактивно дете /винаги се хвърля в обувките на хората/\nхиперактивно дете /винаги се хвърля в обувките на ...\n12 май 2006, 15:38 ч.\nmi6esto - Гост\nДетето е на 10 години. Постоянно иска да събува обувките на хората, особено ако са с токчета. Консултирахме се с психолог, но не постигаме значителни резултати. Ако някой може да ми помогне в разрешаването на проблема, моля пишете. Благодаря предварително.\n# 1 12 май 2006, 16:31 ч.\nВ съседния форум за децата с увреждания и хронични заболявания си пишат майки на хиперактивни дечица - може би там ще има по-полезни мнения!


Легенда за Шешкинград » Мост през вековете\nЛегенда за Шешкинград\n02.02.2021 02.02.2021 Nikolay\nШешкинград е малко миньорско селище, разположено нависоко в Твърдишкия Балкан. Наличните данни сочат, че районът на Твърдица е обитаван от най-дълбока древност. Разкрити каменни оръдия на труда в околните пещери („Пчена, „Свирчинашката“, „Богомилската) свидетелстват, че по тези места са живели първобитни хора от каменната епоха. Първото досега известно поселище на територията на Община Твърдица е датирано от новокаменната епоха.\nГрадчето е наречено на името на крепостта Шешкинград, намираща се под хижа Чумерна. Според войводата Панайот Хитов, записал преданието за защитата на крепостта „Шешкинград“, от непристъпните висоти на планинската крепост, българите, предвождани от последния български цар Иван Шишман,управлял през 1371-1395, героично отблъскват турските атаки. В кървавата сеч загива един от шишмановите войводи – Шишкин. По неговото име старото кале носи и досега името „Шешкинград“. Местните турци пазели преданието, че в тази страшна битка българите унищожили около 11 000 еничери.\nСведенията за този период са твърде оскъдни и имат предимно легендарен характер. Турският хронист Мехмед Нешри в „Книгата за описанието на света“ пише: „В страната на Сосманоз (Шишман) се намират всякакви блага, повече, отколкото в другите области…тя има повече от 30 крепости“. Както е известно, през 1365 г. по времето на султан Мурад I (1362-1389), османските войски завлядяват Нова Загора, през 1371 г. пада Одрин и Карнобат, а в 1387 г. Али паша влиза в Сливен.\nИсторическите извори сочат, че към Твърдица са били съсредоточени големи сили на противника – около 30-хилядна османска войска, но били насочени към Търново, за да превземат столицата на българите, при което в Сливен останали 5 000 войници. По такъв начин разоряването на Твърдица е отложено за няколко години. Според местния краевед Тодор Стоянов, който се позовава на „Кондиката на Твърдишката църква“ османлиите превземат селището шест години след падането на Търново (1393 г.).\nПървата схватка в Твърдица между турци и българи станала в района на днешния Ловен дом, където и досега личат старите отбранителни съоръжения. Сред защитниците на крепостта надделели мирните селяни – жители на Твърдишкия район, включващ селищата от Бинкос до Гурково. Българите били принудени да отстъпят на 8 км навътре в планината, като се укрепили на изгодна естествена позиция – голяма и труднодостъпна височина.\nОстанки стоят и от средновековната крепост „Шешкинград“, която е изградена на естествено защитено скално възвишение.За естествена защитна стена са служели отвесни скали, високи на места до около 10 м и ограждащи възвишението като венец, висок на някой места до около 10 m. По всяка вероятност тази крепост е имала градски функции. Може би тук и в средновековието е имало рудници. Шкорпил, който е обикалял тези места през 1885 г. нарича укреплението „Шишкин град ики къпалар“ т.е. „Шишкин град с две врати“.\nPrevious Паисий Хилендарски\nNext България изпрати заявления за вписване на българските млечни продукти в Европейската комисия